Συνέντευξη: Κώστα Σκανδαλίδη Tomas Hirsch. Αφιέρωμα: Gay Icons - PDF\nΣυνέντευξη: Κώστα Σκανδαλίδη Tomas Hirsch. Αφιέρωμα: Gay Icons\nDownload "Συνέντευξη: Κώστα Σκανδαλίδη Tomas Hirsch. Αφιέρωμα: Gay Icons"\n1 Συνέντευξη: Κώστα Σκανδαλίδη Tomas Hirsch Αφιέρωμα: Gay Icons 19\n4 Ενημερωτικό έντυπο δημηνιαίας έκδοσης ΤΕΥΧΟΣ 19ο Εκδίδεται από την Αστική μη κερδοσκοπική εταιρία «Εθελοντές για θέματα φύλου, ισότητας και διακρίσεων» Μια πρωτοβουλία του ΑΝΘΡΩΠΙΣΤΙΚΟΥ ΚΙΝΗΜΑΤΟΣ Διανέμεται Δωρεάν σε αντίτυπα. Τα κείμενα του εντύπου εκφράζουν την άποψη των συντακτών και όχι απαραίτητα της: «Be Positive, εθελοντές για θέματα φύλου, ισότητας και διακρίσεων» Η αναδημοσίευση ή μετάδοση μέρους ή ολόκληρου του εντύπου, με οποιοδήποτε τρόπο, επιτρεπεται μόνο με την έγγραφη άδεια των Αρχισυντακτών. Αρχισυντάκτες: Γιάννης Παπαγιαννόπουλος τηλ: Νίκος Σοφιανός τηλ : Συγκέντρωση Ύλης Μάρκος Βουλγαρέλης Επιμέλεια κειμένων Τάσος Λαζαρίδης τηλ: Συντάκτες Τεύχους Κλώκα Μαριανέλλα Παλαδίνος Ευστάθιος Βουλγαρέλλης Μάρκος Γιαννακόπουλος Σταύρος Κάγκας Σπυρίδων Σκουτάρη Ρούλα Λαζαρίδης Τάσος Μπίτσιος Κωστής Ναζλίδης Μανώλης Thodoris Υπεύθυνος Δημιουργικού Μορίκης Γρηγόρης Δημιουργικό Μορίκης Γρηγόρης Σοφιανός Νίκος Κωστάκης Γιώργος Τμήμα επικοινωνίας και Χορηγιών Τηλ: ΤΘ: 8143, ΤΚ: 10010, Αθήνα WEB SITE\n5 Ðåñéå üìåíá Σελ. 6 Σελ. 8 Editorial Νέα Σελ. 12 Συν και πλην Σελ. 15 Gay Icons Σελ. 20 Frederico Garcia Lorka Σελ. 22 Κωνσταντινούπολη Σελ. 24 Athens Guide Σελ. 26 Tomas Hirsch Σελ. 30 Δραστηριότητες του Ανθρωπιστικού Κινήματος Σελ. 32 Κώστας Σκανδαλίδης Σελ. 36 Σινεμά- θέατρο Σελ. 38 Books Σελ. 40 Gadget Corner Σελ. 42 Beauty- Fashion Σελ. 44 Ζώδια\n6 editorial Και ζησαν αυτοί καλά και εμεις καλύτερα! Τι να γράψω; Ένα μήνα μετά είναι σα να μη τρέχει τίποτα. Πολύ φοβάμαι πολλές φορές να αναφέρω τη λέξη Λίβανος μπας και ακούσω από κανέναν «Τι ειναι αυτό;» ή κάτι παρεμφερές Η μόνη μας ένοια πλέον είναι τα σκάνδαλα λακτόζης! Και εν όψει εκλογών βεβαίως βεβαίως Ο κόσμος είναι έτοιμος να προχωρήσει μα ακόμη πιο έτοιμος να ξεχάσει! Από πλευράς μας και μετά την συνέντευξη του υποψηφίου Κου Τσίπρα απευθυνθήκαμε και σε δύο ακόμη υποψήφιους για το δήμο της αθήνας. Τον κύριο Κακλαμάνη και τον κύριο Σκανδαλίδη. Ο δεύτερος όπως θα δείτε μας απάντησε. Ο πρώτος πάλι όχι. Παραμένοντας στη πολιτική σκηνή, όχι της Ελλάδας μα της Χιλής αυτή τη φορα, επίσης φιλοξενούμε τη συνέντευξη του κύριου Thomas Hirsch υποψήφιου και εκπροσώπου του Κόμματος Ανθρωπιστών στη Χώρα του, με πρωτοφανή εκστρατεία και αποτελέσματα! Φυσικά στις σελίδες μας θα βρείτε και τις γνωστές μας στήλες καθώς και ένα αφιέρωμα σε gay symbols των τελευτάιων δεκαετιών! Θα ήθελα να δώσω επίσης ιδιαίτερη έμφαση στο γεγονός το οποίο λύπησε εμένα και πολύ ακόμη κόσμο. Το περιοδικό 10% το οποίο κυκλοφορούσε για πάνω από δύο χρόνια σταμάτησε. Προσωπικά θεωρούσα την πρωτοβουλία αυτή της σύνθεσης μια από τις καλύτερες και αξιοπρεπέστερες που έχει δει ο ελληνικός gay χώρος (τουλάχιστον όσο κινούμαι και εγώ σε αυτόν) και από πλευράς εντύπου τη μόνη που ποτέ θεωρήσαμε «συναδελφική» και πραγματικά θα ήθελα να το δω να συνεχίζεται! Έχω ενημερωθεί ότι η ιστοσελίδα από την άλλη παραμένει σε λειτουργία και υπέροχη όπως πάντα Και ο κόσμος εξακολουθεί να γυρίζει. Και ο ήλιος να υπάρχει έξω από εμένα πάντα- και οι γαλαξίες και τα αστεράκια του παρελθόντος που είναι εκεί για κάτι λίγα δισεκατομμύρια χρόνια. Που τόσο αυτά, όσο και εμείς μας δίνουμε τη δυνατότητα να ζούμε αυτό που λέμε «ρομαντικές στιγμές». Εξαπάτηση ή ελπίδα; Προχωράμε ή είμαστε σταθεροί; Παντως στις πιο όμορφες στιγμές μας θα πρέπει να έχουμε παρατηρήσει κάτι: Οι πράξεις μας καθώς και το περιβάλλον δεν έχουν αυτόνομα νοήματα. Αποκτούν πάντα το νόημα που τους δίνει η ύπαρξη του κάθε ενός μας ξεχωριστά και συνολικά. Αν το κοιτάξουμε έτσι τα πράγματα φωτίζουν λίγο Τι λέτε; Γιάννης ANTIVIRUS 6\n8 ANTIVIRUS 8\n12 Είναι πάνω από δυο εβδομάδες που μου έστειλε mail ο αρχισυντάκτης του περιοδικού (αν και δεν του αρέσει να τον λέω έτσι - συνήθως προτιμάει το Γιάννης) για να έχω έτοιμα τα συν και πλην, αλλά τελικά αποφάνθηκα πως αυτό το τεύχος δε θα έχει συν και πλην. Τουλάχιστον γραμμένα από τα χέρια μου. Για δυο λόγους. Ο πρώτος και κύριος είναι πως βαριέμαι. Ο δεύτερος είναι γιατί έχω εξεταστική (η 17η της ζωής μου - πως περνάνε τα χρόνια) και όταν συμβαίνει αυτό, το μυαλό μου γεμίζει με εκατοντάδες σελίδων από μαθηματικά όπου - πιστέψτε με, δεν περιέχεται ούτε ένα ζευγάρι από τα συν και πλην για το antivirus. Και καθώς το καλοσκέφτομαι, δεν είμαι καθόλου σίγουρος αν υπάρχει κάτι πραγματικά χρηστικό σε όλες αυτές τις πληροφορίες δηλαδή κάτι που να με κάνει περισσότερο ευτυχισμένο (λέγε με χρηστικότητα της γνώσης). Στο πάρα πέντε λοιπόν (και δεν εννοώ το σίριαλ) για τα συν και πλην και θα έπρεπε να σκεφτώ τι με φτιάχνει και τι με χαλάει από το δίμηνο που πέρασε. Ή έστω να προσποιηθώ τι με φτιάχνει ή τι με χαλάει. Έκπληξη: τίποτα! Δεν υπήρχε τίποτα πρωτότυπο που να θέλω να γράψω... Και εδώ που τα λέμε, τι να γράψω; Για το Λίβανο; Για τη διαφθορά; Για την παγκόσμια τρομολαγνεία; Για τον παραλογισμό που επικρατεί; Δεν τα ξέρετε; Θέλετε να τα ξαναδείτε γραμμένα; Τα είπαν άλλοι πριν από εμένα και θα έλεγα, πολύ καλύτερα από εμένα. λλωστε, όπως με ρώτησε με νόημα κάποτε ένας φίλος μου τι δουλειά θα έχουν αυτά σε ένα περιοδικό για την LGBT κοινότητα ; Επιπλέον, σκέφτομαι ότι αυτά μπορεί να μην αφορούν καν τον μέσο έλληνα πολίτη. Ούτε καν τον μέσο παγκόσμιο πολίτη. Εκτός αν είναι κάτοικος Βηρυτού. Αλλά τότε δεν είναι στο μέσο όρο και βρίσκεται εκτός οπτικού μας πεδίου (αλλά εντός του πεδίου βολής του Ισραήλ). Εκτός αν είναι παιδί στην Ουγκάντα, και δεν ξέρει πόσο ακόμα θα ζήσει γιατί η μαλάρια καραδοκεί. Σωστά; Κι εσύ έχεις άγχος γιατί δεν πήγες καλά στην εξεταστική. Αλλά το παιδί στην Ουγκάντα χαμογελάει. Ενώ εσύ γκρινιάζεις. Γιατί τελικά, όπως μου εξηγούν, η προσωπική μου ευτυχία ανάγεται στο να βρω μία δουλειά με υψηλό μισθό και ένα καλό έτερον ήμισυ. Και κάθε Σάββατο να πηγαίνουμε μαζί στο super market να ψωνίζουμε το κέρας της αμάθειας (λέγε με στερεότυπο). Κατά τα άλλα ο κόσμος μπορεί να καίγεται. Τουλάχιστον, έτσι θα έπρεπε να θέλω. Αλλά αν δε θέλω; (λέγε με άνθρωπο) Τελικά πόσο μονοδιάστατη είναι η πραγματικότητά μας; Έχουμε υπεραπλουστεύσει κάθε έννοια που υπάρχει. Θα επικαλεστώ μία φράση του Einstein: Κάντε τα πράγματα απλά. Αλλά όχι πιο απλά από όσο πραγματικά είναι. Φοβάμαι ότι εμείς έχουμε φτάσει στα άκρα. Πρόκειται για την τέχνη του να έχεις έτοιμη μία απάντηση για όλα μέσα σε δυο γραμμές. Αλλά κυρίως να θέλεις να επιβάλεις ότι αυτή η απάντηση είναι η μόνη σωστή (λέγε με δογματισμό). Η λέξη γιατί, μας λέει κάτι; Δοκιμάστε να κάνετε μια άσκηση: διαλέξτε μια τυχαία μέρα, από το πρωί, και για κάθε πράγμα που θα κάνετε, πριν το κάνετε, θα σκέφτεστε τι είναι αυτό που σας ωθεί να θέλετε να το κάνετε. Πιθανότατα προσπαθώντας να δώσετε απάντηση, να χρειαστεί να απαντήσετε σε περεταίρω καινούριες ερωτήσεις. Συνεχίστε αυτή την αναδρομή, όσο αντέχετε. Ελέγξτε αν υπάρχει ευθυγράμμιση μεταξύ αυτού που αισθάνεστε, σκέπτεστε και πράττετε Αν βρήκατε αντίφαση πάντως, σας διαβεβαιώ ότι δεν είστε οι μόνοι. Εγώ πάντως, δεν ξέρω τίποτα. Όπως έλεγε και ο Σωκράτης εν οίδα, ότι ουδέν οίδα. Ή τουλάχιστον κάτι παρεμφερές! Γιατί αυτή η προκείμενη, στο πρωτότυπό της, είναι από μόνη της μία σκέτη αντίφαση, εκτός αν ταυτίσω το εν με το ουδέν, οπότε ξαφνικά θα έχω μπροστά στα πόδια μου τον κόσμο όλο. Αισθάνομαι όμως τη βεβαιότητα ότι ο Σωκράτης ήξερε πολύ καλά την αντίφαση της προκείμενής του και μάλλον άλλα πράγματα είχε στο κεφάλι του όταν το έπαιζε ανίδεος (λέγε με μαιευτική). Μανώλης Ναζλίδης Στείλτε μας τα δικά σας Συν και Πλήν στο ANTIVIRUS 12\n16 ANTIVIRUS 16\n18 ANTIVIRUS 18\n19 Κάθε Δευτέρα και Τρίτη KARAOKE night! Κάθε Παρασκεύη Wet live show Κάθε Σάββατο Wetlive show + drag show\n20 ANTIVIRUS 20\n24 ANTIVIRUS 24\n29 Πρώτο FORUM Ευρωπαϊκών ανθρωπιστικών οργανώσεων και πρωτοβουλιών Νοεμβρίου, Λισσαβώνα info: Επικοινωνία για εκδήλωση ενδιαφέροντος / συμμετοχή:\n30 ANTIVIRUS 30\n34 T-SHIRT open your mind Τιμή : 15 ευρώ info :\n36 ANTIVIRUS 36\n44 ANTIVIRUS 44


Άρθρο με Υπογραφή: ΠΑΡΑΟΛΥΜΠΑΚΟΙ ΑΓΩΝΕΣ "Χρυσός" και ο 17χρονος κολυμβητής Δημοσθένης Μιχαλεντζάκης!...\nΠΑΡΑΟΛΥΜΠΑΚΟΙ ΑΓΩΝΕΣ "Χρυσός" και ο 17χρονος κολυμβητής Δημοσθένης Μιχαλεντζάκης!...\n13 ΜΕΤΑΛΛΙΑ ΜΕΤΡΑ Η ΕΛΛΑΔΑ\nΕίναι το πρώτο χρυσό μετάλλιο στην κολύμβηση...\n...και το πέμπτο στους Παραολυμπιακούς του Ρίο! Ο Πολυχρονίδης εξασφάλισε μετάλλιο!...\nΤο πέτυχε ο 17χρονος κολυμβητής, Δημοσθένης Μιχαλεντζάκης, κάνοντας παράλληλα και νέο ρεκόρ Αγώνων, με τον χρόνο στα 59.27!\nΓια πρώτη φορά θα ακουστεί ο Εθνικός μας Υμνο, παίρνοντας την πρώτη θέση και το χρυσό μετάλλιο στην κατηγορία του που είναι η S9, στα 100μ. πεταλούδα.\nΔΕΛΤΙΟ ΤΥΠΟΥ ΕΠΕ / Ν. Καρανικόλας\nTo 59.27 του Ελληνα κολυμβητή απότελεί παγκόσμιο ρεκόρ.\nΔεύτερος ολοκλήρωσε ο Ιταλός κάτοχος του Παγκόσμιου ρεκόρ, Φεντερίκο Μολάκι (Federico Molaki, χρόνος: 59.52) και τρίτος ο Τόμας Μορς (Tomas Mors, χρόνος: 59.85).\nΝα σημειωθεί πως Δημοσθένης είχε πετύχει παγκόσμιο ρεκόρ στα 200 μέτρα πεταλούδα, στο Διεθνές Μίτινγκ Κολύμβησης που πραγματοποιήθηκε στο Βερολίνο τον Απρίλιο του 2015, σε χρόνο 2:13.09., που καταγράφηκε ως κορυφαίος χρόνος όλων των εποχών, στη μεικτή αγωνιστική, κατηγορία S8 έως S11!...\nΑύριο αναμένεται να επιστρέψει στο βάθρο των νικητών και ο Γρηγόρης Πολυχρονίδης, αφού μετά τον ημιτελικό που κέρδισε με 4-1 (1-1, 1-0, 1-0) τον Κορεάτη (4ο Παραολυμπιονίκη του Λονδίνου) θα αγωνιστή στον μεγάλο τελικό δικεδικώντας μετάλλιο και μάλιστα χρυσό, στο ατομικό της κατηγορίας BC3...\nΟ Γρηγόρης, στην κατηγορία αυτή του αγωνίσματος, έχει ένα χάλκινο μετάλλιο από τους Παραολυμπιακούς του Λονδίνου!\nΣτα προημιτελικά έδωσε σκληρή μάχη με τον Χο από το Χονγκ Κονγκ (είχε αποκλείσει την Ντέντα από τους Ομίλους) με την οποά ήρθε ισόπαλος 2-2 και την κέρδισε στο τάι μπρέικ!\nΠΑΡΑΟΛΥΜΠΙΑΚΟΙ ΑΓΩΝΕΣ Συνέντευξη του Κώστα Βλουτή στους Παγκόσμιους...\nΑναρτήθηκε από ΚΩΣΤΑΣ ΒΛΟΥΤΗΣ στις 2:26:00 μ.μ.\nΕτικέτες Αγώνες, αθληση, κολύμβηση, Μιχαλεντζάκης, Μπότσια, Παραολυμπιακοί, Πολυχρονίδης, ρεκόρ, Ρίο, χρυσό\nΠΑΡΑΟΛΥΜΠΑΚΟΙ ΑΓΩΝΕΣ "Χρυσός" και ο 17χρονος κολυμ...\nΠΑΡΑΟΛΥΜΠΙΑΚΟΙ ΑΓΩΝΕΣ Παγκόσμιος ο Μιχάλης Σεΐτης!...\nΟι αθλητές στα 1.500 μέτρα των Παραολυμπιακών ήταν...


ΠΟΥΚΑΜΙΣΟ ΜΕ ΔΕΤΟ ΚΑΤΩ ΜΕΡΟΣ - Πουκάμισα - ΡΟΥΧΑ\nΠΟΥΚΑΜΙΣΟ ΜΕ ΔΕΤΟ ΚΑΤΩ ΜΕΡΟΣ\nΠΟΥΚΑΜΙΣΟ ΜΕ ΔΕΤΟ ΚΑΤΩ ΜΕΡΟΣ\tCODE: 4220132630\nΈκπτωση 28,79 €\nΠουκάμισο με κλασικό γιακά και μανίκι κοντό που μαζεύει με κουμπί. Τετράγωνη τσέπη μπροστά. Δετό κάτω μέρος. Κλείνει μπροστά με κουμπιά.\nYou're reviewing: ΠΟΥΚΑΜΙΣΟ ΜΕ ΔΕΤΟ ΚΑΤΩ ΜΕΡΟΣ\nΦΟΥΣΤΑ ΠΛΙΣΕ ΜΙΝΤΙ\nΈκπτωση 36,79 €\nΦΟΥΣΤΑ ΜΕ ΔΙΑΚΟΣΜΗΤ...\nΦΟΡΕΜΑ ΧΑΛΤΕΡ ΜΕ ΠΑ...


Γιουβέντους-Μάντσεστερ Σίτι : Champions League 25/11\nΑρχική > Άρθρα > Champions League 25-11: Γιουβέντους-Μάντσεστερ Σίτι\nChampions League 25-11: Γιουβέντους-Μάντσεστερ Σίτι\nΣτοίχημα στο Champions League για την αναμέτρηση Γιουβέντους - Μάντσεστερ Σίτι στα πλαίσια της 5ης αγωνιστικής του 4ου ομίλου.\nΓΙΟΥΒΕΝΤΟΥΣ - ΜΑΝΤΣΕΣΤΕΡ ΣΙΤΙ\n21:45 - ERT1 - ERTHD - OTESPORTS 2\nΓήπεδο: "Juventus Stadium", στην πόλη του Τορίνο.\nΔιαιτητής: Aπό την Γερμανία θα είναι η ομάδα που θα διευθύνει την αναμέτρηση με διαιτητή τον εξαιρετικά έμπειρο Φέλιξ Μπριχ.\nΠροϊστορία: Οι δύο ομάδες έχουν συναντηθεί άλλες 4 φορές στα Κύπελλα Ευρώπης, εκτός φυσικά από το μεταξύ τους παιχνίδι στην πρεμιέρα των Ομίλων. Το 2010 για τη φάση των Ομίλων του Europa League αναδείχθηκαν ισόπαλες και στα 2 παιχνίδια με σκορ 1-1. Το μακρινό 1976 για το τότε Κύπελλο ΟΥΕΦΑ συναντήθηκαν σε νοκ-άουτ παιχνίδια, με την Σίτι να επικρατεί αρχικά στην Αγγλία με σκορ 1-0 αλλά την Γιουβέντους να παίρνει την πρόκριση με την επικράτηση της με σκορ 2-0 στο Τορίνο.\nΠροϊστορία Γιουβέντους με Αγγλικές ομάδες: Εντός 12-5-3 και ανεξαρτήτου έδρας 17-11-15.\nΠροϊστορία Μάντσεστερ Σίτι με Ιταλικές ομάδες: Εκτός 1-2-2 και ανεξαρτήτου έδρας 3-5-3.\nΒαθμολογία Champions League 4ος Ομίλος\n1 Μάντσεστερ Σίτι 9 8-5\n2 Γιουβέντους 8 5-2\n3 Σεβίλλη 3 5-7\n4 Γκλάντμπαχ 2 2-6\nΗ Μεγάλη Κυρία δεν κατάφερε να κάνει νίκη ούτε εντός, ουτε εκτός έδρας, απέναντι στην Γκλάντμπαχ αλλά με τις 2 ισοπαλίες που απέσπασε είναι με το ένα πόδι στην επόμενη φάση της διοργάνωσης. Στο Μενχενγκλάντμπαχ, η Γιούβε τα βρήκε σκούρα, πιέστηκε πολύ, αλλά με ατού την εμπειρία της και τον.. Μπουφόν πήρε τελικά τον πολύτιμο βαθμό, αν και αγωνιζόταν με 10 παίχτες λόγω αποβολής του Ερνάνες στο 52'.\nΣτο πρωτάθλημα της Σέριε Α η περσινή πρωταθλήτρια αρχίζει να συνέρχεται! Τρίτη συνεχόμενη νίκη και μάλιστα στο ντέρμπι με την Μίλαν και έτσι ανεβαίνει θέσεις στη βαθμολογία. Πάντως εξακολουθεί να είναι αρκετά μακριά από τις πρωτοπόρους, στο -9 από την Ίντερ και στο -7 από Νάπολι και Φιορεντίνα.\nΑπουσίες: Εκτός αποστολής ο τιμωρημένος Ερνάνες, που αποβλήθηκε στη Γερμανία. Τραυματίες οι Κεντίρα, Κάσερες, Περέιρα, ενώ λογικά δεν θα προλάβει και ο υπερπολύτιμος Εβρά.\nΗ Σίτι έκανε επίδειξη δύναμης στο "Σάντσες Πιθχουάν" απέναντι στη Σεβίλλη επικρατώντας άνετα με σκορ 1-3. Δεν είναι τόσο το τελικό σκορ που δίνει την εικόνα αυτή, όσο οι αμέτρητες ευκαιρίες που σπατάλησαν οι Μπλε για να πετύχουν ακόμα περισσότερα γκολ. Με την νίκη αυτή εξασφάλισε το εισιτήριο για την φάση των 16 της διοργάνωσης αλλά ωστόσο θα παλέψει για την πρωτιά του Ομίλου ώστε να έχει τις προϋποθέσεις για μία ευνοϊκότερη κλήρωση.\nΣτην Πρέμιερ Λιγκ η ομάδα του Πελεγκρίνι υπέστη βαρύτατη ήττα από την Λίβερπουλ και μάλιστα εντός έδρας με σκορ 1-4. Οι Πολίτες σίγουρα θα πρέπει να νιώθουν και ευχαριστημένοι που ο δείκτης του σκορ δεν ανέβηκε ακόμα περισσότερο, μιας και οι Κόκκινοι του Κλοπ έκαναν πραγματικά ότι ήθελαν μέσα στο γήπεδο. Έτσι έπεσε στην 3η θέση της βαθμολογίας, με την Λέστερ -ποιος θα το πίστευε..- να έχει στρογγυλοκαθήσει στην κορυφή!\nΑπουσίες: Ο πλέον αξιόπιστος αμυντικός της, ο αρχηγός Κομπανί λογικά θα μείνει εκτός ενδεκάδας. Απουσίες και από την επιθετική γραμμή καθώς οι Σίλβα, Νασρί και Μπονί θα μείνουν επίσης εκτός λόγω τραυματισμού.\nΠιθανές ενδεκάδες Γιουβέντους - Μάντσεστερ Σίτι\nΓιουβέντους : (4-4-2) Μπουφόν - Λιχτστάινερ, Μπαρτσάλι, Μπονούτσι, Κιελίνι - Κουαδράδο, Στουράρο, Μαρκίσιο, Πογγκμπά, Εβρά - Μοράτα, Μάντζουκιτς\nΜάντσεστερ Σίτι : (4-3-3) Χαρτ - Σανιά, Οταμέντι, ΝτεΜικέλις, Κολάροφ - Τουρέ, Φερνάντο, Φερναντίνιο - Νάβας, Στέρλινγκ, Αγουέρο.\nΑποδόσεις: 2,35 - 3,40 - 3,55 το σετ αποδόσεων της Stoiximan, που προσφέρει το παιχνίδι με 0% ΓΚΑΝΙΟΤΑ! Δες ΕΔΩ τις αποδόσεις αυτή τη στιγμή!!\nΠερίεργο παιχνίδι.. Οι δύο ομάδες λογικά έχουν περάσει χέρι χέρι στην επόμενη φάση και ουσιαστικά μένει να ξεκαθαρίσει η πρωτιά του ομίλου που θα εξασφαλίσει και μία ευνοϊκότερη κλήρωση στη φάση των "16", αλλά και το πλεονέκτημα του εντός έδρας δεύτερου παιχνιδιού.\nΗ Γιουβέντους δείχνει σημάδια ανάκαμψης μεν, αλλά συνεχίζει να δείχνει μία δυσκολία στο σκοράρισμα. Από την άλλη η Σίτι προέρχεται από την ηχηρή σφαλιάρα που της έριξε η Λίβερπουλ και η λογική λέει ότι δεν κάνει δεύτερο συνεχόμενο κακό παιχνίδι μέσα σε διάστημα λίγων ημερών.\nΜε λίγα λόγια ούτε η Γιουβέντους με πείθει να την εμπιστευτώ σε τόσο χαμηλή απόδοση, αλλά και την Σίτι χωρίς τον Κομπανί δύσκολα την εμπιστεύεσαι σε μία τέτοια έδρα.\nΗ "συμβιβαστική" ισοπαλία, που δεν θα χαλάσει την ψυχολογία καμίας ομάδας στη δύσκολη συνέχεια που έχουν στα εγχώρια πρωταθλήματα, είναι μάλλον το πιθανότερο αποτέλεσμα.. Άλλωστε θεωρώ πως το "Χ" έχει περισσότερες πιθανότητες επιβεβαίωσης από την τιμή που προσφέρεται επομένως σηκώνει ποντάρισμα!\nΠρώτο σημείο η ισοπαλία σε απόδοση 3,40 στη Stoiximan!


9 ενδείξεις ότι η προσωπική εξέλιξη είναι αποτελεσματική για μένα - Virginia is a Life & Career coach who also helps heart-centred professionals monetise their talent & expertise!\nΑρχικήLife Coaching9 ενδείξεις ότι η...\nΠώς καταλαβαίνω ότι η διαδικασία για την προσωπική μου εξέλιξη είναι αποτελεσματική για μένα!\nΑν έχεις ήδη μπει σε μια διαδικασία προσωπικής εξέλιξης τότε ΞΕΡΩ ότι η ερώτηση αυτή στριφογυρίζει κάποιες φορές μες στο μυαλό σου αλλά ντρέπεσαι ή φοβάσαι να την ξεστομίσεις. Κι αυτό ισχύει είτε αυτή είναι ένα πρόγραμμα είτε ατομικές συνεδρίες είτε ακόμα και η ανάγνωση ενός βιβλίου αυτοβελτίωσης.\nΈρχομαι λοιπόν να σου απαντήσω και να σου πω ότι καλώς αναρωτιέσαι! Όταν μπαίνουμε σε μια διαδικασία που μας οδηγεί στην εξέλιξή μας, θέλουμε να δούμε αποτελέσματα, γι’ αυτό είμαστε εκεί!\nΑν η διαδικασία αυτή αφορά στην επαγγελματική σου εξέλιξη, εκεί είναι πολύ εύκολα και μετρήσιμα τα πράγματα. Αύξηση εισοδήματος, Προαγωγή, Αλλαγή ή εύρεση εργασίας είναι μερικοί δείκτες που μπορούν να σου δείξουν ότι από το σημείο Α πήγες στο σημείο Β. Άρα είχες εξέλιξη.\nΤι συμβαίνει με την προσωπική εξέλιξη όμως;\nΠριν σου αναφέρω 9 ενδείξεις που αποδεικνύουν ότι η διαδικασία προσωπικής εξέλιξης στην οποία βρίσκεσαι τώρα, έχει αποτελέσματα, θυμήσου ότι:\nΌμως αν μιλάμε για την προσωπική – συναισθηματική εξέλιξη, εκεί τα πράγματα δυσκολεύουν. Δεν μιλάμε για κάτι χειροπιαστό αλλά για τον συναισθηματικό κόσμο, τις νοοτροπίες, κάτι πιο αόριστο, που δεν μπορείς να το αγγίξεις ή να το μετρήσεις!\n– Μία κύρια ένδειξη για την αποτελεσματικότητα της διαδικασίας προσωπικής εξέλιξης στην οποία βρίσκεσαι είναι το πώς αισθάνεσαι. Αν οι μέρες σου ρέουν καλύτερα, αν είσαι πιο αισιόδοξος ή λιγότερο απαισιόδοξος, αν βλέπεις πιο πολλά άσπρα παρά μαύρα σημεία στην καθημερινότητά σου, τότε νιώθεις το αποτέλεσμα!\n– Μία συνηθισμένη ερώτηση στο coaching είναι η εξής:\nΕσύ, πόσο πιστεύεις ότι θα πετύχεις τον μεγάλο σου στόχο από το 1 έως το 10;\nΑν στην αρχή μιας διαδικασίας σκόραρες 4 ή 5 κ τώρα είσαι στο 6 ή στο 8, τότε αυτή είναι μια ακόμα ένδειξη ότι τα πράγματα δουλεύουν πολύ καλά για σένα. Άλλωστε, είναι ο ρόλος του ειδικού τον οποίο έχεις εμπιστευτεί, να σε βοηθήσει να συνειδητοποιείς την πρόοδο σου!\nΟι 9 όμως ενδείξεις ότι η διαδικασία προσωπικής εξέλιξης δουλεύει για σένα είναι οι εξής:\nΣου είναι ευκολότερο να θέτεις όρια και να λες ΟΧΙ\nΤα όρια είναι μία διαδικασία κατά την οποία αποφασίζεις μέσα σου και το δηλώνεις στον εαυτό σου και στο περιβάλλον σου, ότι κάποια πράγματα έχουν μια συγκεκριμένη ανοχή από εσένα.\nΓια παράδειγμα, μπορείς να βάλεις όρια στο παιδί σου ότι δικαιούται μόνο 1 χυμό τη μέρα. Προστατεύεις το παιδί σου στο κομμάτι της διατροφής του αλλά και το ίδιο γνωρίζει ποια θα είναι η απάντησή σου εξαρχής στο αίτημά του. Έτσι βοηθάς κι εσένα.\nΤο ίδιο κάνεις και στις σχέσεις σου. Θέτεις όρια στη συντροφική σου σχέση όταν λες ότι «εγώ δεν επιτρέπω να μου μιλούν απότομα, αυτή είναι μια υπόσχεση που δίνω σε εμένα, μια απόφαση που παίρνω με τον εαυτό μου». Έτσι βοηθάς εσένα να ανέχεσαι λιγότερα πράγματα που δεν θέλεις και τον απέναντί σου να ξέρει μέχρι πού μπορεί να φτάσει.\nΑκόμα και στον εργασιακό σου χώρο, αν θέλεις να αναλαμβάνεις μέχρι 2 παράλληλα projects, αντί για 4, βάλε όρια!\nΌταν μπορείς να λες ΟΧΙ σε ό,τι δεν συντελεί στην ικανοποίηση της ιδανικής σου ζωής, τότε αυτή είναι μια ένδειξη ότι η διαδικασία προσωπική εξέλιξης προχωρά με επιτυχία!\nΑντιλαμβάνεσαι με μεγαλύτερη ευκολία πότε πέφτεις σε φαύλους κύκλους αρνητικών σκέψεων\nΣε όλους μας έχει τύχει να πέφτουμε σε τέτοιους κύκλους, τουλάχιστον μία φορά στη ζωή μας. Το να το αντιλαμβάνεσαι όμως και να λες στον εαυτό σου «Τώρα έχεις πέσει σε έναν φαύλο κύκλο αρνητικών σκέψεων», είναι πρόοδος. Αυτή συμβάλλει στην πρόληψη πολλών πραγμάτων και καταστάσεων τις οποίες θέλεις να αποφύγεις.\nΓια παράδειγμα, το να αντιλαμβάνεσαι ότι η συναισθηματική υπερφαγία προκαλείται όταν έχεις μια δύσκολη μέρα στη δουλειά, είναι πρόοδος. Όταν βιώνεις μια τέτοια μέρα και λες στον εαυτό σου ότι «τώρα θέλεις να φας κάτι που σε πειράζει, γιατί είχες μια δύσκολη μέρα στη δουλειά», είναι πρόοδος!\nΓενικά το να μιλάς στον εαυτό σου και να του εξηγείς γιατί συμβαίνει αυτό που νιώθεις, είναι πρόοδος. Συμβάλλει μάλιστα στην αντιμετώπιση καταστάσεων όπως για παράδειγμα οι κρίσεις πανικού.\nΜιλώντας και εξηγώντας στον εαυτό σου, μπορείς κάλλιστα να σταματήσεις ακόμα και μια κρίση πανικού.\nΈχεις διάθεση να μαθαίνεις νέα πράγματα\nΑν η προσωπική σου εξέλιξη προχωρά, τότε θα παρατηρήσεις ότι έχεις διάθεση να μαθαίνεις νέα πράγματα.\nΜερικές φορές, μάλιστα, επιθυμείς πράγματα που δεν είχες φανταστεί:\nκηπουρική, ξένη γλώσσα, ένα μουσικό όργανο, ένα ταξίδι σε μια χώρα που δεν θα πήγαινες ποτέ.\nΟι νέες επιθυμίες και η εξέλιξη, φαίνονται σε όλους τους τομείς της ζωής μας.\nΤο να μπορείς να μπεις στα παπούτσια του άλλου και να περπατήσεις με αυτά, είναι ενσυναίσθηση. Το να μπορείς να δεις τη ζωή ή μια κατάσταση μέσα από τα μάτια του άλλου, αυτό είναι η ενσυναίσθηση.\nΠώς θα καταλάβεις ότι έχεις μεγαλύτερη ενσυναίσθηση;\nΓια παράδειγμα, αν κάποιος σου πει κάτι κακό, όπως «δεν σου πάει καθόλου αυτό το χρώμα» , παλιότερα, ίσως αυτό σε στενοχωρούσε, να σε πλήγωνε και να το έπαιρνες προσωπικά.\nΌταν προχωράς με την προσωπική σου εξέλιξη αντιλαμβάνεσαι ότι το τι σου λέει ο καθένας, δεν σημαίνει ότι εσύ κάνεις κάτι λάθος αλλά ότι αυτός δεν νιώθει καλά, είναι στενοχωρημένος, δεν νιώθει καλά και σου μεταδίδει αυτή του τη διάθεση.\nΟυσιαστικά όταν αρχίζεις να βλέπεις μια κατάσταση, μέσα από τα μάτια ενός άλλου ανθρώπου, τότε αυτό σημαίνει ότι έχεις προχωρήσει με την προσωπική σου εξέλιξη.\nΑντιλαμβάνεσαι πως οι γονείς σου ήταν κ αυτοί παιδιά\nΕίτε το αντιλαμβανόμαστε είτε όχι, όλα αυτά που μας περιορίζουν σήμερα, (τραύματα, βιώματα, περιοριστικές πεποιθήσεις, φοβίες κλπ) προέρχονται σε μεγάλο βαθμό από τους πρωταρχικούς μας φροντιστές, από αυτούς δηλαδή που μας μεγάλωσαν, τους γονείς και τους κηδεμόνες μας.\nΗ φράση ότι «οι γονείς/κηδεμόνες μας ήταν κ αυτοί παιδιά» σε βοηθά να καταλάβεις ότι και αυτοί ήταν αποτέλεσμα του δικού τους τρόπου μεγαλώματος.\nΤο να κατανοείς ότι οι γονείς σου ήταν κ αυτοί παιδιά, είναι μια απελευθερωτική και ώριμη σκέψη. Είναι, όμως και μια ένδειξη ότι η προσωπική σου εξέλιξη τα πάει πολύ καλά!\nΠροσέχεις πώς εκφράζεσαι\nΌπως γνωρίζεις ήδη, οι λέξεις παράγουν σκέψεις, οι σκέψεις συναισθήματα και τα συναισθήματα την πραγματικότητά σου.\nΆρα, όταν συνειδητοποιείς ότι η συμπεριφορά του καθενός από εμάς, είναι το αντικαθρέφτισμα του πώς αισθάνεται ο ίδιος, τότε μπορείς και να του θέσεις όρια, αλλά και να αναγνωρίσεις ότι αυτός ο άνθρωπος που φέρεται παράλογα, είναι ένας δυστυχισμένος άνθρωπος. Ανάλογα κι ένας ευτυχισμένος άνθρωπος φέρεται και εκφράζεται αντίστοιχα.\nΑυτή η συνειδητοποίηση, είναι μία ακόμα μεγάλη ένδειξη ότι η προσωπική σου εξέλιξη προχωρά!\nΗ αυτοφροντίδα σου γίνεται προτεραιότητα\nΌταν η αυτοφροντίδα αρχίζει να είναι πιο εμφανής στην καθημερινότητα και έχεις ανάλογες δραστηριότητες στη μέρα σου, τότε από μόνη της είναι μία ένδειξη ότι υπάρχει προσωπική εξέλιξη! Δραστηριότητες αυτοφροντίδας ενδεικτικά είναι:\nκάνεις διαλείμματα μεταξύ των ραντεβού\nαφιερώνεις χρόνο για ξεκούραση,\nεπενδύεις στην πνευματική εξέλιξη,\nφροντίζεις τα μαλλιά, το σώμα, το δέρμα, την ψυχή σου\nΑποδέχεσαι τον εαυτό σου για τα λάθη του παρελθόντος\nΠολλές φορές κρατάμε κακία στον εαυτό μας και δεν τον συγχωρούμε για συμπεριφορές που είχαμε στο παρελθόν, οι οποίες εν τέλει ήταν προσπάθειές μας να επιβιώσουμε μέσα από αντιξοότητες.\nΌμως, μέσα από την προσωπική εξέλιξη, μπορείς να συγχωρήσεις τον εαυτό σου γιατί αντιλαμβάνεσαι ότι η δική σου συμπεριφορά τότε ήταν αποτέλεσμα της προσπάθειάς σου να επιβιώσεις.\nΌταν αποδέχεσαι και συγχωρείς τον εαυτό σου για τέτοια λάθη του παρελθόντος, τότε αυτή είναι μια άλλη εξαιρετική ένδειξη ότι η προσωπική εξέλιξη προχωρά!\nΘέλεις να βοηθήσεις άλλους να κάνουν το ίδιο\n«Είμαι σε ένα πρόγραμμα προσωπικής εξέλιξης, νομίζω ότι μπορεί να σε βοηθήσει, θα ρωτήσω αν υπάρχει θέση και για εσένα». Αν κι εσύ το λες στους φίλους σου και βοηθάς τους συνανθρώπους σου να κάνουν το ίδιο με εσένα και δείχνεις τον δρόμο με το παράδειγμά σου, τότε η προσωπική σου εξέλιξη είναι στην κορυφή της!\nΈλα να τα λέμε συχνότερα στη δωρεάν ομάδα μου στο facebook Greek Positive\nΜάθε περισσότερα για εμένα εδώ\nTags: feel good, personal development, self growth, απαραίτητη, αποτελεσματική, ενδείξεις, επαγγελματική εξέλιξη, Προσωπική Εξέλιξη


Κορωνοϊός: 426 κρούσματα η Αττική, 325 η Θεσσαλονίκη, 91 η Λάρισα - Iatropedia\n27 Σεπτεμβρίου 2021 | 17:55\nΕκτός Αττικής το 80% των νέων κρουσμάτων. Επιμένει ο κορωνοϊός σε Θεσσαλονίκη και Λάρισα. Κοντά στις εκατό νέες διαγνώσεις η Κρήτη. Αρκετές περιφέρειες με περισσότερα από 60 νέα κρούσματα το τελευταίο 24ωρο.\nΣτα… φυσιολογικά επανήλθαν τα κρούσματα της λοίμωξης που προκαλεί ο κορωνοϊός στη χώρα μας, μετά την σχετική ύφεση της χθεσινής μέρας. Αττική, Θεσσαλονίκη και Λάρισα παραμένουν οι τρεις περιοχές με τις περισσότερες νέες διαγνώσεις, αλλά αυξημένα είναι και σε πολλές άλλες.\nΣτα 94 ανήλθαν το τελευταίο 24ωρο τα κρούσματα στην Κρήτη, και στις τέσσερις περιφερειακές ενότητές της μαζί. Το Λασίθι όμως είχε μονοψήφιο αριθμό νέων διαγνώσεων (ήταν 9). Επιπλέον, Ημαθία, Αχαΐα, Σέρρες, Πιερία, Καβάλα και Ξάνθη κατέγραψαν περισσότερα από 60 κρούσματα η κάθε μία.\nΣύμφωνα με τα στοιχεία του ΕΟΔΥ, από τα 2.130 νέα κρούσματα του τελευταίου 24ωρου, τα επτά είναι εισαγόμενα. Τα τέσσερα από αυτά εντοπίστηκαν κατόπιν ελέγχων στις πύλες εισόδου της χώρας μας.\nΑπό τα 2.123 εγχώρια κρούσματα που προκάλεσε ο νέος κορωνοϊός, τα 426 (τo 20,06%) εντοπίστηκαν στην Αττική. Η κατανομή τους στο λεκανοπέδιο έχει ως εξής:\nΚεντρικός Τομέας Αθήνας : 115\nΤα υπόλοιπα κρούσματα, ο κορωνοϊός τα προκάλεσε διάσπαρτα σε δεκάδες περιφέρειες της χώρας εκτός Αττικής. Οι 34 από αυτές είχαν το τελευταίο 24ωρο διψήφιο ή τριψήφιο αριθμό διαγνώσεων. Πρόκειται για τις εξής:\nΑργολίδας – 35 (χθες ήταν 11)\nΑχαΐας – 69 (χθες ήταν 39)\nΔράμας – 47 (χθες ήταν 28)\nΈβρου – 34 (από 13 χθες)\nΕυβοίας – 12\nΗμαθίας – 75 (από 22 χθες)\nΗρακλείου – 48\nΚαβάλας – 62 (από 21 χθες)\nΚερκύρας – 36 (χθες ήταν 14)\nΚιλκίς – 32 (χθες ήταν 13)\nΚορινθίας – 13\nΛαρίσης – 91\nΞάνθης – 60 (χθες ήταν 20)\nΠιερίας – 66 (χθες ήταν 26)\nΡεθύμνου – 13\nΡόδου – 17\nΣερρών – 68 (χθες ήταν 18)\nΤρικάλων – 26\nΧανίων – 24\nΣε πολλές άλλες περιφερειακές ενότητες ο κορωνοϊός προκάλεσε μονοψήφιο αριθμό κρουσμάτων το τελευταίο 24ωρο. Υπό διερεύνηση βρίσκονται 95 περιστατικά.


Πώς λειτουργεί το Proximity Marketing; | Η τεχνολογία των Beacons\nΠως λειτουργει το Proximity Marketing ;\nΤο κύριο ερώτημα που τίθεται όταν μιλάμε για Bluetooth beacons και Proximity Marketing είναι "πώς λειτουργεί;". Παρακάτω εξηγούμε την διαδικασία ....\nΤο Beacon είναι μια μικρή συσκευή, που έρχεται σε μια σειρά από μεγέθη και σχήματα, η οποία λειτουργεί με τεχνολογία BLE (Bluetooth Low Energy). Τα σήματα που αποστέλλονται από τα Beacons μπορούν να ληφθούν από κινητά τηλέφωνα με δυνατότητα Bluetooth που βρίσκονται εντός της εμβέλειας των ραδιοσημάτων, η οποία συνήθως έχει ακτίνα 70 μέτρων.\nBήμα - βήμα ανάλυση της διαδικασίας.\n1. Τα Beacons τοποθετούνται στην επιθυμητή θέση, για παράδειγμα εκτός του καταστήματος σας.\n2.\tΤα Beacons στην συνέχεια ρυθμίζονται και τα ραδιοσήματα με το μήνυμας που εκπέμπουν, συνήθως είναι 10 φορές ανά δευτερόλεπτο.\n3.\tΤα smartphones με ενεργοποιημένο το Bluetooth στην ακτίνα του σήματος παραλαμβάνουν το μήνυμα σας.\n4.\tΟ μοναδικός αριθμός ταυτότητας του beacon (ID) αποστέλλεται στη συνέχεια σε έναν cloud server.\n5.\tΜε την αναγνώριση του μοναδικού αριθμού ταυτότητας του beacon (ID), ο διακομιστής ανταποκρίνεται αναλόγως και μεταδίδει το μήνυμα σας πίσω στο έξυπνο τηλέφωνο του χρήστη.\n6.\tΣτη συνέχεια, ο χρήστης λαμβάνει μια ειδοποίηση που μπορεί να είναι με τη μορφή ειδικής προσφοράς, κωδικού έκπτωσης ή οτιδήποτε άλλο επιθυμεί να προωθήσει η συγκεκριμένη επιχείρηση.\n7.\tΑυξάνονται έτσι οι πιθανότητες, ο παραλήπτης της ειδοποίησης, να επισκεφθεί το κατάστημα και να κάνει κάποια αγορά , καθώς είναι πολύ κοντά στην τοποθεσία της επιχείρησης σας.\nΤο γεγονός ότι ο αποδέκτης της κοινοποίησης μπορεί να απέχει μόνο μερικά μέτρα από την τοποθεσία της επιχείρησης σημαίνει ότι υπάρχει πολύ μεγαλύτερη πιθανότητα θετικής ανταπόκρισης στην κοινοποίηση σε σύγκριση με άλλες μορφές διαφήμισης και προώθησης.\nΑποκτήστε τα δικά σας Beacons για να δουλέψουν για εσάς!\nΒΡΕΙΤΕ ΤΑ ΙΔΑΝΙΚΑ BEACONS ΓΙΑ ΤΗΝ ΚΑΜΠΑΝΙΑ ΣΑΣ\nΜΙΑ ΜΑΤΙΑ ΣΤΙΣ ΕΧΝΟΛΟΓΙΕΣ BEACON\nΥπάρχουν διάφορες τεχνολογίες Bluetooth που λειτουργούν με τα δικά μας Beacons. Παρακάτω θα βρείτε μια σύντομη επισκόπηση του καθενός από αυτά. Τα δικά μας beacons υποστηρίζουν όλες αυτές τις τεχνολογίες.\nΗ τεχνολογία iBeacon της Apple, η οποία κυκλοφόρησε το 2013, δημιουργεί μια μικρή περιοχή ανίχνευσης για κινητές συσκευές με δυνατότητα Bluetooth 4.0.\nΤο πρωτόκολλο Eddystone εισήχθη από την Google το 2015 και είναι μια προδιαγραφή ανοιχτού πρωτοκόλλου για μηνύματα κοντινού φάσματος.\nΤο Nearby της Google υποστηρίζετε από το κινητά με λογισμικό Android και βοηθούν τους χρήστες να ανακαλύψουν τι βρίσκεται γύρω τους.\nΤο Quuppa είναι μια ισχυρή πλατφόρμα τεχνολογίας για υπηρεσίες και εφαρμογές με βάση την τοποθεσία και βασίζεται στη λειτουργία Bluetooth Low Energy (BLE).


Εθνική Ελλάδας: Και ο Χιμένεθ στη λίστα! - NewsIt.com.cy\nΕθνική Ελλάδας: Και ο Χιμένεθ στη λίστα!\nΣυνεχίζεται η αναζήτηση του αντικαταστάτη του Φερνάντο Σάντος στον πάγκο της Εθνικής ομάδας, με τον Γιώργο Σαρρή να... σαρώνει την ευρωπαϊκή αγορά και να ψάχνει την ιδανική λύση.\nΠολλά είναι τα ονόματα που απασχολούν την ΕΠΟ ώστε να καταλήξει στον αντικαταστάτη του Φερνάντο Σάντος. Το τελευταίο που αναφέρει το Goal, είναι του Μανόλο Χιμένεθ.


M. Tζανής : "Περιμέναμε το καλό ξεκίνημα στο... - Flashnews.gr\nM. Tζανής : "Περιμέναμε το καλό ξεκίνημα στο πρωτάθλημα"\nΈνας από τους βασικούς παίκτες του Πλατανιά στην εξαιρετική πορεία που κάνει μέχρι τώρα, ο Μηνάς Τζανής μίλησε στον Κρήτη Σπορ Fm 87,6 για το ξεκίνημα της ομάδας του, τους στόχους που έχει, αλλά τις πρώην ομάδες του τον ΠΟΑ και τον ΟΦΗ.\nΑρχικά και αναφερόμενος στο πολύ καλό ξεκίνημα που έχει κάνει ο Πλατανιάς ο Κρητικός άσος τόνισε: «Έχουμε κάνει ένα καλό ξεκίνημα που εμείς στην ομάδα το περιμέναμε βάσει της δουλειάς που έχουμε κάνει, αλλά για εμάς ο στόχος δεν αλλάζει και είναι να εξασφαλίσουμε την παραμονή μας όσο πιο γρήγορα. Είναι μια δύσκολη κατηγορία, παίζουμε πρώτη φορά σε αυτή, αλλά τίποτα δεν είναι τυχαίο. Και στην Καλλιθέα μπορούσαμε τη νίκη, ενώ και τώρα αυτή την εβδομάδα πήραμε την πρόκριση στο κύπελλο και το διπλό στον Αγροτικό Αστέρα. Αυτό είχαμε σαν στόχο και τα καταφέραμε. Τα μυαλά μας όμως δεν παίρνουν αέρα από την πρωτιά. Ότι έχουμε κάνει το έχουμε κάνει με τη δουλειά, αλλά ο στόχος μας δεν αλλάζει, θέλουμε να συνεχίσουμε να παίξουμε καλό ποδόσφαιρο, να έρθει η παραμονή και στη συνέχεια ότι καλύτερο πετύχουμε καλώς να ορίσει».\nΕρωτηθείς για την αλλαγή προπονητή και την επιστροφή στον Πλατανιά του Τίμου Καβακά, είπε: «Δεν είναι η δουλειά μου να κρίνω τους προπονητές και τη δουλειά τους. Αυτό που έχω να πω είναι ότι ο κ. Καβακάς είναι ένας καλός προπονητής που το έδειξε και πέρσι, χωρίς αυτό να σημαίνει ότι δεν είναι και ο κ. Παντζιαράς. Η βοήθεια και του Καβακά και του Τσακαλίδη είναι μεγάλη. Όλα στην ομάδα είναι καλά προγραμματισμένα και είναι κάτι πολύ σημαντικό, όπως και το καλό κλίμα που υπάρχει».\nΕνώ για το «μυστικό της επιτυχίας» μέχρι τώρα του Πλατανιά, υπογράμμισε: «Όλοι στην ομάδα είμαστε μια οικογένειά και το ίδιο εισπράττουμε και από τον κόσμο με τη βοήθειά και τη στήριξή του. Φέτος έχουμε και περισσότερο κόσμο στους αγώνες μας και μάλιστα φτιάχνεται μια ακόμα κερκίδα για να μπορεί να έρχεται και άλλος κόσμος, καθώς μέχρι τώρα έχουμε γεμάτο γήπεδο με πολλούς θεατές να είναι όρθιοι».\nΑναφερόμενος στο πρωτάθλημα της Football League μέχρι τώρα, τόνισε: «Υπάρχουν ομάδες οι οποίες δεν ξεκίνησαν καλά, αλλά θα βρουν το δρόμο τους στη συνέχεια όπως η Λάρισα, οι Σέρρες, η Βέροια, ο Πανθρακικός. Δεν τις έχω δει όμως όλες τις ομάδες και δεν έχω απόλυτη εικόνα. Με τον Πανθρακικό που παίξαμε είδα ότι είναι μια καλή ομάδα και παρά του ότι κερδίσαμε πιστεύω ότι θα είναι στην τριάδα».\nΟ Μηνάς Τζανής έχει κάθε λόγο να είναι ευχαριστημένος με την παρουσία του στον Πλατανιά, όπως ανέφερε: «Είμαι πολύ ευχαριστημένος εδώ όλα τα χρόνια που βρίσκομαι. Όλα πάνε καλά και μετά την περιπέτεια που είχα και στον ΟΦΗ και τον ΠΟΑ, εδώ τα πράγματα είναι αρκετά καλά και είμαι χαρούμενος με την παραμονή μου και την παρουσία μου εδώ».\nΤέλος μιλώντας για τις πρώην ομάδες του, τον ΠΟΑ και τον ΟΦΗ, είπε: «Ο ΟΦΗ δεν το περίμενε κανείς όταν θα έπαιζε τα μπαράζ ότι θα είχε αυτή την καλή πορεία στο πρωτάθλημα. Μας λυπεί όλους βέβαια που έχει εξω αγωνιστικά προβλήματα και μακάρι να μην βγουν και αγωνιστικά. Πρέπει κάποια στιγμή να βρει και εκεί τον δρόμο της η ομάδα, όπως τον έχει βρει μέσα στο γήπεδο και φαίνεται από τα αποτελέσματα που έχει μέχρι τώρα. Σε ότι αφορά τον ΠΟΑ, είναι η ομάδα στην οποία μεγάλωσα και δεν τον έχω συνηθίσει να τον βλέπω στο περιφερειακό και πιστεύω στο μέλλον να βγει και πάλι στη Γ’ Εθνική και να είναι όπως παλιά. Όποτε μπορώ πάω και τον βλέπω και αυτό που έχω να πω είναι ότι δεν μπορώ να φαντάζομαι τον ΠΟΑ χωρίς τον Στράτο Γεωργιάδη και ελπίζω να επιστρέψει και αυτός».


Οἱ Ἀδιάβροχοι: Ιουνίου 2014\nΓιακουμάτος ή Κουλούρης;\nΣτα μαρμαρένια αλώνια του τιμάριθμου πέφτουν τα κορμιά των γενναιότερων πολεμιστών της πολιτικής. Τιμή και δόξα!\nΜόλις ακούστηκαν τα ονόματα του ανασχηματισμού (και ειδικά αυτό του Γεράσιμου Γιακουμάτου), ο νους του μέσου ιστοριοδίφη φορολογουμένου – καταναλωτή ανέτρεξε σε ημέρες κλέους και Σοφοκλέους. Με δάκρυα στους οφθαλμούς, ο Έλλην πολίτης-πελάτης, θυμήθηκε τις επικές μάχες που έδινε ο τολμητίας Κίμων εναντίον του Μολώχ της ακρίβειας και του Κύκλωπα Πολύφημου της αισχροκέρδειας. Τότε, στην 3η κυβέρνηση του αλησμόνητου Κώστα Σημίτη (και συγκεκριμένα από την 7η Ιουλίου 2003 μέχρι την 10η Μαρτίου 2004), η Ελλάς στήριξε τις ελπίδες της για...\nΑναρτήθηκε από Panagiotis Liakos στις 6/30/2014 05:25:00 μ.μ. Δεν υπάρχουν σχόλια:\nΕτικέτες ακρίβεια, Γιακουμάτος, Κουλούρης, μολώχ\nΤι σημαίνει το να είσαι Έλληνας (ελλ. υπότιτλοι) - What it means to be greek (greek subs)\nΤι σημαίνει το να είσαι Έλληνας; Ποια είναι η επιρροή της Ελλάδας και του Ελληνικού πολιτισμού στον κόσμο; Εννέα Ελληνοαμερικανοί επιχειρούν να απαντήσουν... Aπλό, κατανοητό, αληθές.\nΑναρτήθηκε από Panagiotis Liakos στις 6/30/2014 05:07:00 μ.μ. Δεν υπάρχουν σχόλια:\nΗ πολεμική αντίληψη του βίου\nΣχεδόν όλοι οι Έλληνες (με ελάχιστες εξαιρέσεις) τίμησαν με την προσοχή και με την πλεονάζουσα ενέργειά τους έναν αγώνα: αυτόν της Εθνικής Ομάδος Ποδοσφαίρου εναντίον της Κόστα Ρίκα. Η στάση τους απέναντι στο ζήτημα απέδειξε ότι από την πλευρά του λαού υφίσταται και λειτουργεί η ενεργός παραδοχή και συστράτευση σε κάθε αγώνα όπου υπάρχει ένα μείζον διακύβευμα. Ο λαός δεν υποχωρεί, δεν συμβιβάζεται, δεν περιορίζεται σε σύνορα και όρια ετεροπροσδιορισθέντα. Συναινεί και συμμετέχει σε οποιαδήποτε υπόθεση -με υλικό ή... άυλο αποτέλεσμα- τον αφορά. Του αρέσουν οι μεγάλες μάχες, οι σφοδρές αναμετρήσεις, τα άνισα στοιχήματα. Ο λαός πρωτοπορεί και η ηγεσία ασθμαίνουσα και κατά συρροήν... γελοία προσπαθεί να ακολουθήσει.\nΟι Έλληνες δεν πιστεύουν στην υπόθεση της ήσσονος προσπαθείας. Αντιθέτως, διαρκώς στοχεύουν ψηλά επειδή γνωρίζουν ότι ούτως έχουσιν τα πράγματα με το Γένος μας.\nΗ Εθνική Ομάδα Ποδοσφαίρου αποδεικνύει ότι το λίγο δεν αρκεί και το πολύ είναι λίγο για το κριτήριο που έχει δημιουργήσει και καθιερώσει η παράδοξη ράτσα μας. Και σύστημα έχουμε και ταλέντα και βούληση για να διακριθούμε. Αυτό που λείπει είναι η ανάδειξη στα πράγματα μιας άλλης ελίτ, που θα στοχεύει ψηλά για να μην πετυχαίνουμε τα πόδια μας.\nΔεν έχουμε έρθει στην χθόνα απλώς για να καταθέσουμε έναν άδοξο θάνατο αλλά για να αλλάξουμε τον κόσμο κατά την φορά των ιδεών μας. Ο νέος, νικηφόρος Ελληνισμός λέει ότι μπορούμε μεν και υποχρεούμεθα δε. Ο κλήρος πίπτει στα χέρια μας.\nΑναρτήθηκε από Panagiotis Liakos στις 6/30/2014 02:35:00 π.μ. Δεν υπάρχουν σχόλια:\nΗ τουριστικοποίηση της Ελλάδας\nΕρυθρόμορφος κρατήρας του 5ου αιώνα π.Χ. με τον Γανυμήδη να σερβίρει τον Δία.\n«Με τον αριθμό ρεκόρ των 19.000.000 αφίξεων φλερτάρει πλέον ο ελληνικός τουρισμός, καθώς σε αρκετούς εξαιρετικά δημοφιλείς προορισμούς οι ξενοδόχοι έχουν ήδη διαθέσει το 90% των δωματίων τους για τον Ιούλιο και τον Αύγουστο, ενώ τα μηνύματα από το εξωτερικό ‘δείχνουν’ επιμήκυνση της τουριστικής περιόδου ως τις αρχές Νοεμβρίου».\nΓεράσιμος Κοντός, «κυριακάτικη δημοκρατία», 15/6/2014, σελ. 52\nΈπειτα από τόσες χιλιάδες χρόνια διαδρομής στα μονοπάτια της Ιστορίας, οι Έλληνες έφτασαν στο σημείο να δικαιολογούν την πνευματική, οικονομική και πολιτική υποτέλεια της πολιτικής τάξης τους με την επίκληση του «Ξένιου Δία» ως πρόφαση για τον «κερδώο Ερμή». Πάντα μια αναφορά στα θεία και σε κάτι ανώτερο από την βαρεία ύλη μπορεί να απαλύνει τις εντυπώσεις μιας οδυνηρής κατάστασης. Ωστόσο, αν και οι εντυπώσεις δύνανται να λειανθούν όταν το ξύδι βαφτίζεται «γλυκάδι», αλλά η ουσία παραμένει απαράλλαχτη. Το ξύδι είναι ξύδι. Η εγχώρια παραγωγή...\nΑναρτήθηκε από Panagiotis Liakos στις 6/29/2014 06:41:00 μ.μ. Δεν υπάρχουν σχόλια:\nΕτικέτες Γανυμήδης, Δίας, κερδώος Ερμής, σερβιτόροι, τουρισμός\nΟιπουργήω Δειμώσειας Τάξις\nΠολλά μαργαριτάρια στις ιστοσελίδες του ελληνόφωνου κράτους. Ένα από αυτά βρίσκεται εδώ, στην ιστοσελίδα της ΕΛΑΣ.\nΑναρτήθηκε από Panagiotis Liakos στις 6/29/2014 04:48:00 μ.μ. Δεν υπάρχουν σχόλια:\nΕσβησε ο φανός της γνώσης\nΧθες έφυγε από την επίγεια Ελλάδα, με κατεύθυνση την ουράνια πατρίδα, ένας άνθρωπος που ήρθε με αποστολή να φωτίσει τον λαό και να μας δείξει με το δάχτυλο προς την πλευρά του φωτός. Ο Οδυσσέας Χατζόπουλος ήταν ένας από τους μεγαλύτερους εχθρούς που αντιμετώπισε ποτέ ο σκοταδισμός και οι δυνάμεις που θέλουν αγράμματα ανθρωπάκια, αριθμούς, πρόβατα για άρμεγμα και σφάξιμο. Για να καταφέρει να στρέψει την προσοχή μας στις μεγάλες αλήθειες και στην άχρονη ουσία των πραγμάτων ξεπέρασε όλες τις προσδοκίες, τις στατιστικές, τα εμπόδια. Τύπωσε περισσότερους από 800 τόμους έργων της αρχαίας ελληνικής γραμματείας, γνωρίζοντας εξαρχής ότι αρκετοί (ίσως η πλειοψηφία) επρόκειτο να...\nΑναρτήθηκε από Panagiotis Liakos στις 6/29/2014 12:37:00 π.μ. Δεν υπάρχουν σχόλια:\nΕτικέτες Κάκτος, Χατζόπουλος\nΜια προφητική συνέντευξη του Οδυσσέα\nΑυτή η συνέντευξη που μου παραχώρησε ο Οδυσσέας Χατζόπουλος δημοσιεύτηκε το 2000 στο περιοδικό NEXUS. Τότε η σειρά των Αρχαίων στον Κάκτο αριθμούσε 520 τόμους. Μεταξύ άλλων, λέει:\n«Σήμερα δεν υπάρχει ελληνικός πολιτισμός. Δεν υπάρχει γιατί δεν θέλουν να υπάρχει. Πιστεύω ότι δεν θα υπάρχει για την επόμενη εικοσαετία. Μέχρι την επόμενη σφοδρή οικονομική κρίση. Ορόσημο έναρξης της κρίσης είναι η Ολυμπιάδα».\n«Δεν υπάρχει Δυτικός πολιτισμός. Όπου μιλάμε για Δυτικό πολιτισμό, εννοούμε τον Αμερικανικό. Η Ευρωπαϊκή Ένωση είναι το οικονομικό ΝΑΤΟ. Το οικονομικό πρόγραμμα της ΕΕ με το ενιαίο νόμισμα και τα συναφή, είναι πιστή αντιγραφή του οικονομικού προγράμματος του 3ου Ράιχ. Του Αδόλφου Χίτλερ».\n«Το παιχνίδι είναι σικέ. Καταλήγει στην καταστροφή. Η καταστροφή λέγεται ΟΝΕ! Η καταστροφή λέγεται Euro!»\nΣΥΝΕΝΤΕΥΞΗ ΜΕ ΤΟΝ ΟΔΥΣΣΕΑ ΧΑΤΖΟΠΟΥΛΟ\nΉθελα εδώ και καιρό να πάρω μια συνέντευξη από τον Οδυσσέα Χατζόπουλο. Ο "Κάκτος", το πνευματικό παιδί αυτού του μοναδικού ανθρώπου έχει πραγματοποιήσει ένα απίστευτο παγκόσμιο ρεκόρ. Από το 1991 μέχρι σήμερα, έχει εκδώσει 520 τόμους έργων Αρχαίων Ελλήνων συγγραφέων! Και φιλοδοξεί να τους βγάλει όλους. Όταν λέμε όλους εννοούμε 2400 τόμους. Κόντρα σε όλες τις προβλέψεις, κόντρα σε όλα τα προγνωστικά, υπάρχουν άνθρωποι που τολμούν και επιμένουν. Ο Οδυσσέας Χατζόπουλος ανήκει σ’ αυτή την… ειδική κατηγορία. Απολαύστε τον!\nΠώς ξεκινήσατε την σταδιοδρομία σας στον εκδοτικό χώρο;\nΞεκίνησα το 1960. Σε ηλικία 18 ετών έβγαλα ένα περιοδικό γραμμάτων, επιστήμης και τέχνης που λεγόταν Ηνίοχος. Είχα μπει στο 1ο έτος στην Πάντειο και έβγαλα αυτό το περιοδικό.\nΠως εξελίχθηκε η έκδοση του Ηνίοχου;\nΜετά από 7 μήνες, μπήκαν μέσα οι τραμπούκοι της δεξιάς, της ΕΚΟΦ και τα έκαναν μπίλιες.\nΓια ποιους μιλάτε;\nΑς μην αναφέρουμε καλύτερα ονόματα. Ο ένας έχει πάθει και εγκεφαλικό και θα ήταν άκομψο να αναφέρουμε ονόματα.\nΜπορείτε να πείτε τα ονόματα όσων δεν έχουν υποστεί... εγκεφαλικό.\nΛίγο δύσκολο αυτό, αφού όλοι οι τραμπούκοι της εποχής (ειδικά αυτοί της δεξιάς) έχουν υποστεί εγκεφαλικά επεισόδια. Η αδιάκοπη και βουλημιαία "μάσα" καταλήγει σε εγκεφαλικό. Το ίδιο θα συμβεί και με τα παλικάρια του ΠΑΣΟΚ. Αργότερα θα πάθουν κι αυτοί...\nΑναρτήθηκε από Panagiotis Liakos στις 6/27/2014 04:05:00 μ.μ. 3 σχόλια:\nΣτα Ηλύσια Πεδία ο Οδυσσέας Χατζόπουλος\nΗ Ελλάς της Γαίας αποχαιρετά ένα από τα εκλεκτότερα τέκνα της. Ο Οδυσσέας Χατζόπουλος πέθανε. Ο σημαντικότερος εκδότης του κόσμου, που τόλμησε το αδιανόητο: να τυπώσει 800 τόμους αρχαίων ελληνικών κειμένων. Ο φίλος μου δεν είναι πλέον προσβάσιμος σ' αυτή την διάσταση. Οι ουρανοί γεμίζουν διαλεχτούς.\nΕις μνήμην αναδημοσιεύεται κείμενο που έγραψα στη "δημοκρατία" για την αγωγή που υπέβαλε εναντίον του το κρατίδιο της Βαυαρίας. Δημοσιεύτηκε τα Χριστούγεννα του 2011.\nΓερμανικό κράτος εναντίον Οδυσσέα Χατζόπουλου\n«Μοναδικός κύριος, νομέας και κάτοχος των δικαιωμάτων της πνευματικής ιδιοκτησίας επί του έργου 'Ο Αγών Μου' του Χίτλερ είναι ήδη από 24.1.1949 το Ελεύθερο Κρατίδιο της Βαυαρίας». Απόσπασμα από την αγωγή του Freistaat Bayern (Φράισταατ Μπάγερν – Ελεύθερο Κρατίδιο της Βαυαρίας) εναντίον του εκδότη του «Κάκτου» Οδυσσέα Χατζόπουλου, με την οποία οι... εταίροι μας στην Ευρωπαϊκή Ένωση του ζητούν να τους αποζημιώσει με 800.000 ευρώ επειδή μετέφρασε και κυκλοφόρησε χωρίς την άδειά τους το βιβλίο του Αδόλφου Χίτλερ «Ο Αγών Μου». Ο αγών του Αδόλφου ανήκει στους Βαυαρούς και οι Έλληνες πρέπει να παίρνουν την άδειά τους για να διαβάσουν τις ιδέες που τους γενοκτόνησαν τα έτη 1941-1944.\nΠαρόλο που στην Ελλάδα κυκλοφορούν αρκετές εκδόσεις του πολυσέλιδου μανιφέστου του Χίτλερ, οι Γερμανοί επέλεξαν να αποπειραθούν να καταστρέψουν τον Οδυσσέα Χατζόπουλο, σέρνοντάς τον σε δικαστικές περιπέτειες και αξιώνοντας ένα μυθώδες ποσό «αποζημίωσης» και για την «ηθική βλάβη» που υπέστησαν. Ο λόγος είναι απλός και τόσο προφανής όσο το έργο που σημάδεψε τη ζωή του αδιαμφισβήτητου πρωτοπόρου στον φωτισμό του Γένους Οδυσσέα Χατζόπουλου. Είναι εκείνος που, με προσωπικό κόστος και αδικαίωτες θυσίες, απείλησε...\nΑναρτήθηκε από Panagiotis Liakos στις 6/27/2014 02:32:00 μ.μ. 3 σχόλια:\nΝα πως θα πάμε στο 2009\nΕπειδή ο Θεός δεν είναι σερβιτόρος, για να παραγγείλουμε «μια σωτηρία» και να μας τη φέρει ζεστή, θα βολευτούμε με τεχνολογία.\nΗ Αποκάλυψη (με το άλφα κεφαλαίο) θα γίνει σε καιρό που δεν την περιμένουμε. Θα υπάρξουν τα σημεία των καιρών αλλά δεν θα τα καταλάβει το είδος μας - επειδή ο άνθρωπος συνηθίζει να είναι ηλίθιος όταν πρέπει να συμπεριφέρεται έξυπνα. Άσε που βλέπει τηλεόραση όταν πρέπει να κοιτάζει προσεκτικά γύρω του και δίπλα του. Επίσης, αν περιμένουμε να δούμε χαΐρι και προκοπή από τους... θεσμούς, θα μοιάσουμε με τους οπαδούς της Εθνικής Αγγλίας που ήλπισαν να...\nΑναρτήθηκε από Panagiotis Liakos στις 6/27/2014 08:38:00 π.μ. Δεν υπάρχουν σχόλια:\nΕτικέτες χρονομηχανή, time travel\nΘα γίνει της Αλώσεως...\nΤι συμβαίνει κάθε φορά που οι Δυτικοί πλιατσικολογούν ελληνικούς τόπους; Το ίδιο σενάριο με διαφορετικό ντεκόρ...\nΤο 1204 ήρθαν οι σταυροφόροι (οι πρόγονοι της τρόικας) για να «μεταρρυθμίσουν» τη Βυζαντινή Αυτοκρατορία και έγιναν τα ακόλουθα: «Το θέαμα όπερ παρίστανον τα περίχωρα του Βυζαντίου κατά τας αποφράδας εκείνας ημέρας δεν ήτο ολιγώτερον οικτρόν των σκηνών όσαι εντός των τειχών αυτού διεδραματίζοντο. Χιλιάδες φυγάδων εκάλυπτον όλας τας πέριξ της πόλεως οδούς, απέλπιδες, γυμνοί και ουδέν ήττον μακαρίζοντες εαυτούς οσάκις έβλεπον ότι ηδυνήθησαν να σώσωσι τουλάχιστον την ζωήν των και την ζωήν και την τιμήν των γυναικών και των τέκνων αυτών. Συγκλητικοί, πατρίκιοι, συγγενείς βασιλέων, μέχρι της χθες οικούντες εις δωμάτια πολυτελή και βρίθοντα πάντων των αγαθών του τελειοτάτου τότε πολιτισμού, περιεφέροντο τήδε κακείσε ζητούντες να\nΑναρτήθηκε από Panagiotis Liakos στις 6/24/2014 02:31:00 μ.μ. Δεν υπάρχουν σχόλια:\nΕτικέτες Άλωσις, Μνημόνιο, Φράγκοι, Fetih 1204\nΑναρτήθηκε από Panagiotis Liakos στις 6/23/2014 05:32:00 μ.μ. Δεν υπάρχουν σχόλια:\nΚυριακή, Ιουνίου 22, 2014\nΟ Ψαραντώνης και οι αληθινοί εμείς\n«Στου Ψηλορείτη τη κορφή το χιόνι δεν τελειώνει / ώστε να λιώσει το παλιό καινούριο το πλακώνει. Ο Δίας ήντονε βοσκός στ’ Ανωγειανό αόρι / ήντονε και το σπίτι του μέσα στο Περαχώρι».\nΨαραντώνης, «Ο Δίας», από το LP «Ιδαίον Άντρον», Lyra, 1999\nΤο περιεχόμενο, τα μηνύματα, οι προεκτάσεις και η ισχύς του μουσικού καλλιτέχνη και όσων δημιουργεί και ερμηνεύει δεν μπορούν να προσεγγιστούν μέσα από κάποιο κείμενο – όσο αρμονικά και περίτεχνα κι αν έχει γραφτεί. Μπορείς να περιγράψεις σχεδόν τα πάντα με λέξεις, αλλά όχι τη μουσική. Εκεί (ευτυχώς) προηγείται η εμπειρία. Η τιτανική δύναμη της μελωδίας και του ρυθμού συνδυασμένες με την εμπλουτισμένη και ουράνια στιχοπλοκή γίνεται αντιληπτή μόνο από την ακοή, το βίωμα της ζωντανής εκτέλεσης κάθε τραγουδιού. Σ' αυτή την περίπτωση οποιοσδήποτε σχολιασμός, θετικός ή αρνητικός, ηχεί και φαίνεται κάτι λιγότερο από το τίποτα.\nΕιδικά σε ό,τι αφορά την ακουστική μεταφορά της παράδοσης, τα παραπάνω ισχύουν στο πολλαπλάσιο. Ο Ψαραντώνης συνιστά μια...\nΑναρτήθηκε από Panagiotis Liakos στις 6/22/2014 11:37:00 π.μ. 1 σχόλιο:\nΕτικέτες Δίας, Κουρήτες, Ψαραντώνης, HELLAS, Zeus\nΗ Σφίγγα εν μέσω αμμοθύελλας\nΤο πρώτο συναίσθημα που... επισκέπτεται τον επισκέπτη της αμμοδαρμένης χώρας του Νείλου είναι μια ανεξήγητη οικειότητα. Η εντύπωση ότι έχει περπατήσει ξανά, κάποτε στο μακρινό ή εγγύτερο παρελθόν στα δαιδαλώδη στενοσόκακα της Αλεξάνδρειας, της Γκίζας, του Καΐρου. Σαν να μυρίζει ένα χαρμάνι από φωνές, σαν να γεύεται εικόνες και σαν να αγγίζει μυρωδιές που τις έχασε και τις ξαναβρίσκει. Δεν ξέρω για τους άλλους λαούς και τα ηχοχρώματα που κολλάνε πάνω τους όταν βαδίζουν σε τούτα τα χώματα. Για τους Έλληνες μπορώ να το πω με σιγουριά - και ειδικά για όλους όσοι έχουν μοιραστεί μαζί μου κάποια δυνατά χαρτιά από το μετοχολόγιο των αναμνήσεών τους από άλλες χώρες (και έχουν κι ένα μυαλό, που θα μπορούσες άνετα να το εμπιστευτείς). Αυτοί οι τελευταίοι διακρίνουν ανέτως την συγγένεια. Οι άλλοι απαιτούν ληξιαρχικές πράξεις γέννησης Αθηνών και Μέμφιδας και δεν μπορούν να δουν, να εμβιώσουν ή έστω να υποπτευθούν οτιδήποτε βρίσκεται εκτός του...\nΑναρτήθηκε από Panagiotis Liakos στις 6/21/2014 11:45:00 π.μ. 2 σχόλια:\nΕτικέτες Αίγυπτος, Egypt\nH Bραζιλία που αγαπήσαμε\nΑναρτήθηκε από Panagiotis Liakos στις 6/19/2014 10:03:00 μ.μ. Δεν υπάρχουν σχόλια:\nΚάτι ακόμα πιο ωραίον\nΑναρτήθηκε από Panagiotis Liakos στις 6/19/2014 07:05:00 μ.μ. Δεν υπάρχουν σχόλια:\nΚάτι το ωραίον\nΑναρτήθηκε από Panagiotis Liakos στις 6/19/2014 06:41:00 μ.μ. 1 σχόλιο:\nΤρίτο κοντάρι αριστερά\n18 Οκτωβρίου 2001. Ο αείμνηστος Χρήστος Λαμπράκης ξεναγεί τον τότε υπουργό Πολιτισμού Βαγγέλη Βενιζέλο στην πρώτη ζώνη του γκαράζ του Μεγάρου, που είχε ενταχθεί στο έργο «Ολοκλήρωση του Μεγάρου Μουσικής». Μαντέψτε ποιος πλήρωσε...\nΗ φράση του τίτλου ανήκει στο θέατρο και στην όπερα και αφορά τους κομπάρσους. Στην περίπτωση του Μεγάρου, κομπάρσοι είναι οι φορολογούμενοι...\nΔιαβάστε την είδηση που δημοσίευσε το Αθηναϊκό Πρακτορείο Ειδήσεων και γελάστε με μαύρο δάκρυ: «Στα 287.291.456 ευρώ ανέρχεται το σύνολο των πληρωμών προς τον Οργανισμό Μεγάρου Μουσικής Αθηνών από το έτος 1999 έως το 2011, σύμφωνα με έγγραφο της Γενικής Γραμματείας Δημοσίων Επενδύσεων - ΕΣΠΑ, το οποίο διαβιβάστηκε στη Βουλή.\nΌπως προκύπτει από τα στοιχεία, που διαβιβάστηκαν στη Βουλή, οι πληρωμές αφορούσαν έργα, όπως ο σταθμός αυτοκινήτων του Μεγάρου Μουσικής, η ανέγερση συνεδριακού και πολιτιστικού κέντρου, ενώ κάποιες από αυτές χαρακτηρίζονται ως 'επιχορήγηση Οργανισμού Μεγάρου Μουσικής Αθηνών'».\nΤο νούμερο που κόβει την ανάσα -αλλά και τα γόνατα όσων μετράνε κέρματα για να αγοράσουν ψωμί- αποκαλύφθηκε λόγω...\nΑναρτήθηκε από Panagiotis Liakos στις 6/19/2014 04:19:00 μ.μ. Δεν υπάρχουν σχόλια:\nΕτικέτες Βενιζέλος, δάνεια, Μέγαρο Μουσικής, Μνημόνιο\nΑνησυχητικοί έπαινοι για την κυβέρνηση\nΣτο έκτο βιβλίο του «Βίοι Φιλοσόφων» του Διογένους Λαερτίου, περιλαμβάνεται ο βίος του Αντισθένους. Ο Αντισθένης φημιζόταν για την εγκράτεια και την ολιγάρκειά του. Δάσκαλοί του ήταν ο Γοργίας, ο Σωκράτης και μαθητής του ο Διογένης από τη Σινώπη, ο Κυνικός φιλόσοφος. Στον Αντισθένη, ο οποίος ήταν ο ιδρυτής της σχολής των Κυνικών, σύμφωνα με τον Διογένη Λαέρτιο, κάποτε είπε κάποιος: «Σε επαινούν πολλοί». Εκείνος απάντησε με ερώτηση: «Γιατί, τι κακό έχω κάνει;».\nΑυτό το ιστορικό «ευτράπελο» θα έπρεπε να το έχει κατά νου η κυβέρνηση – ειδικά από την στιγμή που λαμβάνει πολλούς επαίνους από τις πλέον δυσώδεις εστίες ανθελληνισμού και από πρόσωπα εγνωσμένης δυσωνυμίας και έξωθεν κάκιστης μαρτυρίας.\nΗ «δημοκρατία» έχει εντοπίσει ουκ ολίγες περιπτώσεις τέτοιων... ανησυχητικών επαίνων. Στο χθεσινό φύλλο μας, μόνο, υπήρχαν δύο κρούσματα. Στο πρώτο, με τίτλο\nΑναρτήθηκε από Panagiotis Liakos στις 6/19/2014 01:14:00 μ.μ. Δεν υπάρχουν σχόλια:\nΕτικέτες Άδωνις, Αντισθένης, Πάγκαλος, Focus\nΟ Μάνος Σέργιος στο ΥΠΕΞ\nΟ σεΐχης της φωτογραφίας ζήτησε να αγοράσει τον Βαγγέλη καταβάλλοντας ως αντίτιμο 25.000 καμήλες και έναν γύρο-ντονέρ.\nΌπως λέει κι ο τίτλος της ταινίας, στην περίπτωση Βενιζέλου έχουμε «Κλασική Περίπτωση Βλάβης» - και είναι δύσκολο να επιδιορθωθεί...\nΟ πρωταγωνιστής της διαφήμισης που έχει υπερπροβληθεί στα κανάλια είναι (σύμφωνα με το σενάριο) ένας ανθρωπάκος, ο οποίος δεν έχει ιδιαίτερη σχέση με το άθλημα του ποδοσφαίρου. Ωστόσο, τυγχάνει τόσο ασυγκράτητη ψωνάρα, ώστε όταν δέχεται τηλεφώνημα από τον Τάκη Φύσσα, ο οποίος του ζητά να ενταχθεί στην Εθνική, το πιστεύει! Αιφνιδιάζεται αλλά δεν θεωρεί την κλήση εξωπραγματική, παρανοϊκή, ξεκούδουνη. Μαζεύει τα μπογαλάκια του και βουρ στον πατσά! Σαν έτοιμος από καιρό σαν Βενιζέλος, νομίζει ότι...\nΑναρτήθηκε από Panagiotis Liakos στις 6/18/2014 07:29:00 μ.μ. Δεν υπάρχουν σχόλια:\nΕτικέτες Μάνος Σέργιος, Μπενίτο, Ταλεϋράνδος της πλάκας, Mundial\nΕλευθερία λόγου εν Ελλάδι\n«Διαφωνώ με κάθε λέξη απ' όσα λες αλλά θα φάω τα λυσσακά μου για να βγάλεις τον σκασμό και να μην τα λες». Κώδικας Χαμούρα-Μπη, σελίδα 666, κεφάλαιο 0.\nΕίπαμε, δημοκρατία έχουμε, αλλά να μην το παραξηλώνουμε. Υπό φυσιολογικές συνθήκες, εκείνες που επικρατούν στην Κολομβία της Ευρώπης και όχι της Αμερικής (εκείνης που μας έριξε την τριάρα), η λέξη «δημοκρατία» στα λεξικά θα έπρεπε να είναι κενή στο σημείο που ορίζεται η ετυμολογία, η σημασία της κ.λπ. Κάθε φορά που αλλάζει η κυβέρνηση, ο πρωθυπουργός θα έπρεπε να συμπληρώνει τα κενά όπως του καπνίσει. Τω όντι, «δημοκρατία» σημαίνει ό,τι γουστάρει η κυβέρνηση. Τα υπόλοιπα είναι\nΑναρτήθηκε από Panagiotis Liakos στις 6/17/2014 12:56:00 μ.μ. Δεν υπάρχουν σχόλια:\nΕτικέτες Ιερά Εξέταση, Λογοκρισία, Πολιτική Άνοιξη, Σαμαράς\nΤα γενέθλια του γκρεμιστή\nΣαν σήμερα, το 1952, γεννήθηκε ο ΓΑΠ Στις 100 ημέρες διακυβέρνησης ΠΑΣΟΚ, 14 Ιανουαρίου 2010, ο Γ. Παπανδρέου απαντάει στην ερώτηση του Π. Σώκου της Ελευθεροτυπίας αναφορικά με την προσφυγή στο ΔΝΤ. Απαντάει αρνητικά: "Δεν το έχουμε ανάγκη". Στη συνέχεια της ανάρτησης ο Γιώργος Παπανδρέου κατά τη διάρκεια της καμπάνιας κατασυκοφάντησης των Ελλήνων στο εξωτερικό. Τότε που έλεγε ότι είμαστε διεφθαρμένοι μέχρι μυελού οστέων.\nΑναρτήθηκε από Panagiotis Liakos στις 6/16/2014 01:47:00 μ.μ. Δεν υπάρχουν σχόλια:\nΚυριακή, Ιουνίου 15, 2014\nΔόγμα του σοκ και Κλυταιμήστρα\nΗ νεκρική μάσκα του Αγαμέμνονα. Εθνικό Αρχαιολογικό Μουσείο Αθηνών.\n«Πολίτες, πρώτοι σεις μεσ' στους Αργείους, δεν θα ντραπώ να πω μπροστά σας πόση με συγκινεί η αγάπη για τον άνδρα μου. Με τον καιρό χάνεται η συστολή από τον άνθρωπο. Δεν είναι ξένα λόγια, που σας λέγω την ιδική μου την ανυπόφορη ζωή τόσον καιρό, που αυτός ήταν στο Ίλιο. Πρώτα-πρώτα να μένει μια γυναίκα μόνη στο σπίτι χωρίς τον άνδρα της είναι κακό φρικτότατο, και ν' ακούει τόσες αγγελίες δυσάρεστες· νάρχεται ο ένας και ο άλλος το κατόπι του, να λέει συμφορά στη συμφορά – και φλυαρούσαν μεσ' στο σπίτι. [...] Γι' αυτές τις φήμες τις απαίσιες μου λύσαν άλλοι με τη βία πολλά δεσμά, που είχα βάλει στο λαιμό μου».\nΑισχύλου «Αγαμέμων», στ. 855-876, εκδόσεις Πάπυρος.\nΟ «Αγαμέμνων» είναι η πρώτη τραγωδία από την τριλογία της «Ορέστειας», την μοναδική σωζόμενη τριλογία της ελληνικής κλασικής αρχαιότητας. Διδάχθηκε για πρώτη φορά στα Διονύσια το 458 π.Χ και κέρδισε το πρώτο βραβείο. Στα λόγια που παρατέθηκαν στην αρχή του κειμένου βλέπουμε την Κλυταιμήστρα, τη γυναίκα του Αγαμέμνονα να προετοιμάζεται για την υποδοχή του βασιλιά-συζύγου της. Εκεί, αφηγείται στους πολίτες του Άργους τις περιπέτειες της ψυχής της. Εξιστορεί όσα βίωσε δίχως να...\nΑναρτήθηκε από Panagiotis Liakos στις 6/15/2014 12:47:00 μ.μ. Δεν υπάρχουν σχόλια:\nΕτικέτες Aeschylus, Agamemnon, Clytaemnestra, Shock Doctrine\nΗ χίμαιρα, οι Έλληνες και η ομορφιά\nΟ ναός του Ποσειδώνα στο Σούνιο λούζεται με το φως της πανσελήνου.\n«Πόσο απερίγραπτα εξαίσιος είναι επομένως ο Όμηρος, ο οποίος ως μεμονωμένο ον, έχει μ' αυτή την απολλώνια λαϊκή κουλτούρα την ίδια σχέση που έχει ο μεμονωμένος καλλιτέχνης του ονείρου με την ικανότητα του λαού και της φύσης γενικά για όνειρα. [...] Ο αληθινός σκοπός κρύβεται κάτω από μια χίμαιρα: κι ενώ απλώνουμε τα χέρια για να την πιάσουμε, η φύση πετυχαίνει τον σκοπό της εξαπατώντας μας. Στους Έλληνες, η 'θέληση' ήθελε να δει τον εαυτό της μέσα στη μεταμόρφωση της μεγαλοφυΐας και του κόσμου της τέχνης· τα πλάσματά της, για να δοξαστούν έπρεπε να νιώσουν τα ίδια πως ήταν άξια να δοξαστούν· έπρεπε να ξαναδούν τον εαυτό τους σε μια ανώτερη σφαίρα, δίχως να λειτουργεί σαν προσταγή ή σαν μομφή αυτός ο τέλειος κόσμος της θέασης. Αυτή είναι η σφαίρα της ομορφιάς, στην οποία αυτά έβλεπαν την ίδια τους την αντανάκλαση, τους Ολύμπιους».\nΦρίντριχ Νίτσε, «Η Γέννηση της Τραγωδίας», εκδόσεις Βάνιας, σελ. 67\nΕπί σειρά ετών, δεκαετιών, αιώνων (ίσως και να έχει συμπληρωθεί ακόμα και χιλιετία) διεξάγονται δύο παράλληλες εκστρατείες. Η μια έχει στόχο την εμπέδωση της ομορφιάς ως βασικό στοιχείο της ανθρώπινης καθημερινότητας. Η άλλη, την ασχήμια – ως νοείται η έλλειψη σχήματος και η αφαίρεση της Τέχνης από το είναι και το σκέπτεσθαι των πολυάριθμων εκπροσώπων του είδους μας. Η παράταξη της ομορφιάς και του αναβιβασμού του ανθρώπου σε καθαρή ιδέα αλλά με παλλόμενη σάρκα, σφύζον αίμα και κοχλάζουσα συνείδηση έχει ένα πλεονέκτημα. Μπορεί, είτε ερωτηθεί σχετικά είτε όχι, να\nΑναρτήθηκε από Panagiotis Liakos στις 6/09/2014 01:17:00 μ.μ. 1 σχόλιο:\nΕτικέτες ασχήμια, Έλληνες, ομορφιά, Greeks, Hellenismus, nietzsche\nΤι σημαίνει το να είσαι Έλληνας (ελλ. υπότιτλοι) -...


Δ. Κρεμαστινός: «Εάν το πείραμα το επαναλάβεις κατά τον ίδιο τρόπο, θα έχεις πάντα το ίδιο αποτέλεσμα» | Η ΡΟΔΙΑΚΗ\nΔ. Κρεμαστινός: «Εάν το πείραμα το επαναλάβεις κατά τον ίδιο τρόπο, θα έχεις πάντα το ίδιο αποτέλεσμα»\nΗμερομηνία 02/08/17 19:25\nΟ Αντιπρόεδρος της Βουλής Βουλευτής Δωδεκανήσου Δημήτρης Κρεμαστινός μίλησε στην Ολομέλεια της Βουλής κατά τη συζήτηση του νομοσχεδίου για την οργάνωση και λειτουργία της Ανώτατης Εκπαίδευσης.\nΟ Δημήτρης Κρεμαστινός, αντλώντας και από την μεγάλη του ακαδημαϊκή εμπειρία, παρότρυνε τον Υπουργό Παιδείας να μην επαναλαμβάνει αποτυχημένα πειράματα του παρελθόντος αλλά να φέρει - στα όρια που επιτρέπει ο προϋπολογισμός- το διοικητικό και ακαδημαϊκό μοντέλο ενός από τα 10 καλύτερα πανεπιστήμια του κόσμου και να το θέσει σε σοβαρή και τεκμηριωμένη δημόσια συζήτηση.\nΟ βουλευτής Δωδεκανήσου εξέφρασε την αντίθεσή του με το σύστημα της συναλλαγής μεταξύ ανωτέρων και κατωτέρων που θα διαμορφωθεί εκ νέου στα πανεπιστήμια, το οποίο αντιμάχεται την αξιοκρατία. Επίσης, δεν παρέλειψε να αναδείξει την έλλειψη σοβαρότητας του πολιτικού συστήματος όταν 7 βουλευτές και υπουργοί της συγκυβέρνησης ΣΥΡΙΖΑ-ΑΝΕΛ οι οποίοι είχαν υπερψηφίσει στο παρελθόν τον έως σήμερα ισχύοντα νόμο για την Ανώτατη Εκπαίδευση ως βουλευτές άλλων κομμάτων, τώρα θα τον ανατρέψουν ψηφίζοντας το αντίθετο.\nΟλόκληρη η ομιλία του Αντιπροέδρου της Βουλής ήταν η ακόλουθη:\n«ΔΗΜΗΤΡΙΟΣ ΚΡΕΜΑΣΤΙΝΟΣ (Ε΄ Αντιπρόεδρος της Βουλής): Κυρία Πρόεδρε, ανεξάρτητα από τι ο καθένας πιστεύει φιλοσοφικά, η αλήθεια είναι μία, ότι τα πανεπιστήμια, είτε είναι κρατικά είτε είναι ιδιωτικά, χρειάζονται λεφτά.\nΚαι για να υπενθυμίσω ότι ο Λουκιανός στο «Περί του ενυπνίου» 2,5 χιλιάδες χρόνια πριν λέει ότι «τοις πλείστοις έδοξε παιδεία μεν και πόνου πολλού και χρόνου μακρού και δαπάνης ου μικράς». Τα είπε ο Λουκιανός 2,5 χιλιάδες χρόνια πριν. Είτε είναι, λοιπόν, κρατικά είτε είναι ιδιωτικά, χρειάζονται χρήματα. Πανεπιστήμια και έρευνα χωρίς χρήματα δεν υπάρχει.\nΟμολογώ, όμως, ότι μετά από όσα γράφτηκαν στις εφημερίδες και ακούστηκαν στα ραδιόφωνα, στη Βουλή για την ανώτατη παιδεία, θα περίμενα από έναν τεχνοκράτη Υπουργό κατά την ομιλία του, να τεκμηριώσει την κάθε πρότασή του, την κάθε πρόταση στην μεταβολή του νόμου, με παραδείγματα-πρότυπα από τα μεγάλα πανεπιστήμια.\nΠρέπει να πει, «αυτό θα γίνει, γιατί εφαρμόζεται εκεί με επιτυχία. Το άλλο θα γίνει, γιατί εφαρμόζεται εκεί με επιτυχία». Τότε δεν θα υπήρχε αυτή η ιστορία που ακούσαμε στη Βουλή. Ποια ιστορία; Το πρωί ο Πρωθυπουργός από το Βήμα αυτό μίλησε για τη μεταρρύθμιση του συστήματος και ο Αρχηγός της Αξιωματικής Αντιπολίτευσης του είπε ότι σε έναν χρόνο, σε δύο χρόνια, σε τρία χρόνια, εν πάση περιπτώσει σε σύντομο χρονικό διάστημα όλα αυτά θα τα ανατρέψει και άλλοι Αρχηγοί κομμάτων είπαν παρόμοια.\nΠοιος θα πληρώσει τη νύφη τελικά, ας μου επιτραπεί η έκφραση; Οι φοιτητές, οι καθηγητές, το πανεπιστήμιο; Είναι δυνατόν να μην υπάρχει συναίνεση στη Βουλή σε τέτοια θέματα μεταξύ κυβέρνησης –οποιασδήποτε κυβέρνησης- και αντιπολίτευσης –οποιασδήποτε αντιπολίτευσης; Είναι δυνατόν να ζουν με την αγωνία οι πρυτάνεις που θα εκλεγούν, οι φοιτητές το χρονικό αυτό διάστημα τι θα γίνει την επομένη;\nΦοβούμαι ότι σήμερα αυτά που φέρνει στη Βουλή, θα έπρεπε να τα έχει συζητήσει και να είχε επιτύχει συναίνεση. Αν, όμως, ήθελε να προτείνει μια ουσιαστική αλλαγή που να απαλλάξει τα ΑΕΙ από την κακοδαιμονία τους, θα έπρεπε να προτείνει ένα και μοναδικό μέτρο που θα σταματούσε τη συναλλαγή. Ποια συναλλαγή, όμως; Τη συναλλαγή των ανωτέρων με τους κατωτέρους.\nΠαραδείγματος χάριν, δεν μπορεί ο επίκουρος καθηγητής ή ο αναπληρωτής καθηγητής να επιλέγει διά της ψήφου του τον καθηγητή διευθυντή του, ο οποίος θα είναι αύριο αυτός που θα του αναθέσει έργο και θα τον ελέγξει και θα τον προτείνει για να εξελιχθεί.\nΠώς είναι δυνατόν ο υφιστάμενος να διορίζει τον προϊστάμενο και ο προϊστάμενος να είναι αυτός που θα είναι υπεύθυνος για την εξέλιξή του; Και πώς θα λειτουργήσει η αξιοκρατία με ένα τέτοιο σύστημα; Το ίδιο συμβαίνει και με την εκλογή του προέδρου του τμήματος και την εκλογή των πρυτάνεων. Δηλαδή οι μικρότερες βαθμίδες εκλέγουν τον πρύτανη.\nΤώρα, όσον αφορά τους φοιτητές που γίνεται μεγάλη ιστορία και συζήτηση, ας κάνουμε ό,τι γίνεται και στα άλλα πανεπιστήμια. Θα συμμετέχουν στις δραστηριότητες που μετέχουν στα μεγάλα πανεπιστήμια. Δεν είναι δυνατόν και ο φοιτητής να εκφράζει γνώμη ποιος καθηγητής θα γίνει ομότιμος ή επίτιμος ή οτιδήποτε. Με ποια εμπειρία;\nΈρχεται το παιδί από την επαρχία ή από την Αθήνα ή από το χωριό του ή από οπουδήποτε και δεν ξέρει καλά-καλά ποια είναι τα μαθήματα που θα διδαχθεί. Δεν τα ξέρει. Έρχεται στην Ιατρική Σχολή, για παράδειγμα. Ξέρει τι θα του διδάξουν στο δεύτερο, στο τρίτο, στο τέταρτο έτος;\nΠώς θα έχει γνώμη για τα μαθήματα που δεν ξέρει και για τον καθηγητή; Τουλάχιστον, θα έπρεπε ο νόμος να προβλέπει μια αντιπροσωπεία φοιτητών που να είναι έμπειροι, δηλαδή να είναι στα τελευταία έτη, να έχουν μια εμπειρία πανεπιστημιακή, να έχουν μετάσχει σε κάποιες διαπανεπιστημιακές ανταλλαγές. Πώς είναι δυνατόν, δηλαδή, ο φοιτητής που έρχεται από το Γυμνάσιο, το Λύκειο, να είναι υπεύθυνος και να έχει άποψη για τα διοικητικά του πανεπιστημίου, το οποίο δεν γνωρίζει ούτε καν ποιο είναι πολλές φορές;\nΔιερωτώμαι, όμως, κύριε Υπουργέ, και μου κάνει εντύπωση, δεν έχουν περιέλθει στην αντίληψή σας οι ξυλοδαρμοί των πρυτάνεων των μεγαλύτερων πανεπιστημίων της χώρας, του Καποδιστριακού, του Αριστοτελείου, του Πολυτεχνείου της Κρήτης;\nΟ Πρύτανης του Καποδιστριακού, μετά τον ξυλοδαρμό, μεταφέρθηκε στο νοσοκομείο και παραιτήθηκε και παρέμεινε το Πανεπιστήμιο για έναν χρόνο χωρίς εκλεγμένο πρύτανη. Τον αντικατέστησε ο Αντιπρύτανης. Δεν είχε πρύτανη. Όλα αυτά τα πράγματα έγιναν αυτόματα; Δηλαδή, δεν προβληματίζεται κανένας στην Αίθουσα πραγματικά για το τι συμβαίνει στην παιδεία;\nΚαι το θέμα που προκύπτει είναι το εξής: Πιθανόν τώρα να έρθουν τα πράγματα καλύτερα, να μην επαναληφθούν τα ίδια πράγματα κ.λπ. Αλλά οι νόμοι της φυσικής και της κοινωνίας λένε ότι εάν το πείραμα το επαναλάβεις κατά τον ίδιο τρόπο, θα έχεις πάντα το ίδιο αποτέλεσμα. Αυτό λέει η επιστήμη. Είναι θέμα χρόνου να δεις το αποτέλεσμα.\nΚαι δεν σας κρύβω ότι και σε μένα, με την άλλη μου ιδιότητα, την ιατρική, είχε έρθει πρύτανης άλλου πανεπιστημίου, ο οποίος είχε κακοποιηθεί και είχε πάθει κολπική μαρμαρυγή –για τους γιατρούς το λέω αυτό. Ήταν σε κατάσταση τρομερή, έτοιμος να παραιτηθεί κι αυτός, αλλά δεν παραιτήθηκε τελικά. Αυτά είναι πράγματα που τα ζήσαμε, δεν είναι πράγματα που μας τα διηγήθηκαν άλλοι.\nΚατά συνέπεια, κύριε Υπουργέ που δεν είστε εδώ, αλλά ελπίζω ο Υφυπουργός κ. Φωτάκης να σας τα μεταφέρει, εάν αναλογιστείτε όλα αυτά και επειδή είναι αδύνατο να αποσύρετε τον νόμο –πρακτικά δεν γίνεται- από αύριο σας παροτρύνω να «φωτογραφίσετε» οποιοδήποτε εκ των καλύτερων πανεπιστημίων του κόσμου και εφαρμόστε το διοικητικό και ακαδημαϊκό του σύστημα στα όρια του προϋπολογισμού σας ύστερα από έναν διάλογο με όλους τους φορείς, με την προϋπόθεση ότι οποιαδήποτε απόκλιση απ’ αυτό το πλαίσιο θα είναι πλήρως αιτιολογημένη.\nΆλλωστε, ο νόμος είναι θνησιγενής. Το είπε η Αντιπολίτευση. Και όχι μόνο αυτό: Θέτει και ψηφοφορία αύριο. Ξέρετε γιατί θέτει ψηφοφορία; Για να αποδείξει: Οι επτά Βουλευτές που στήριξαν τον προηγούμενο νόμο, οι οποίοι ανήκαν σε άλλα κόμματα και τώρα ανήκουν στον ΣΥΡΙΖΑ, θα αλλάξουν γνώμη και θα ψηφίσουν αυτόν τον νόμο. Αυτό θα το δείτε αύριο το πρωί. Ερώτημα: Αυτή είναι η σοβαρότητα του πολιτικού συστήματος;\nΓια την ιστορία, εάν επιθυμεί ο Υπουργός να συνδέσει το όνομά του με μια πραγματική μεταρρύθμιση, θα πρέπει να αναλογιστεί την επανάσταση του ’82-’83 που κατήργησε την έδρα. Ο νόμος εκείνος προέβλεπε ένα καθαρά πανεπιστημιακό όργανο που δεν έγινε λόγω των συντηρητικών αντιδράσεων της πανεπιστημιακής κοινότητας, την ΕΑΓΕ, η οποία ΕΑΓΕ θα ήταν υπεύθυνη –και όχι το Υπουργείο- για να τηρείται ο νόμος από το ίδιο το πανεπιστήμιο.\nΆλλο ο Υπουργός, άλλο η ΕΑΓΕ. Δεν είναι ακριβώς το ίδιο. Αν ήταν το ίδιο, εγώ μετά χαράς θα το είχα δεχθεί. Βεβαίως, είχε προτείνει τότε την Εθνική Ακαδημία Επιστημών και Τεχνών που ποτέ δεν έγινε, όπου θα μετείχαν όχι πέντε-δέκα άνθρωποι, αλλά χιλιάδες νέοι άνθρωποι παραγωγικοί, αυτοί που είναι στο εξωτερικό, ξένοι και Έλληνες.\nΑυτό χρειάζεται ο τόπος. Αυτή είναι μεταρρύθμιση. Μεταρρύθμιση δεν είναι το πώς ο φοιτητής θα συμπεριφερθεί στο άσυλο. Εγώ θα σας έλεγα την πιο απλή λύση, άσυλο ιδεών με σεκιούριτι που θα διορίζει ο πρύτανης, θα συμφωνούν οι φοιτητές κ.λπ., ούτως ώστε όποιον παρανομεί να τον φέρνουν σε τάξη.\nΕίναι δυνατό να γίνεται σύγκληση του Πρυτανικού Συμβουλίου για να δουν αν έκανε έγκλημα ή πλημμέλημα ο οποιοσδήποτε παραβάτης; Δεν γίνονται αυτά τα πράγματα. Ποτέ δεν συγκλήθηκε Πρυτανικό Συμβούλιο επειδή κάποιοι δημιουργούσαν φασαρία και δεν έπαιρνε καμία απόφαση επί κανενός θέματος.\nΓι’ αυτό έγιναν και τα έκτροπα στα πανεπιστήμιά μας τα προηγούμενα χρόνια. Αυτές, λοιπόν, είναι οι μεταρρυθμίσεις που χρειάζεται ο τόπος και όχι το «μπρος-πίσω» ούτε το «ράβε-ξήλωνε» που επί σειρά ετών πολλοί από τους εκάστοτε Υπουργούς Παιδείας είχαν επιχειρήσει.»


«Η πόρτα μου θα είναι ανοιχτή για τους Έλληνες» – The Panhellenic Post\n25 Ιουλίου 2013, 9 έτη ago\nΟ Geoff Lake κέρδισε τη μάχη της διαδοχής του πρώην υπουργού, Simon Crean, στην ασφαλή Εργατική έδρα Hotham της Βικτωρίας.\nΟ κ. Lake επικράτησε άνετα της αντιπάλου του Rosemary Barker, τόσον στην τοπική ψηφοφορία όσον και στην ψηφοφορία των εκλεκτόρων του κόμματος. Στην τοπική ψηφοφορία ο κ. Lake, που υποστηρίχθηκε άμεσα, από τον απερχόμενο Simon Crean, έλαβε 252 ψήφους ή 59% και στην ψηφοφορία των εκλεκτόρων 41%.\nΣύμφωνα με κομματικές πηγές, η νίκη του κ. Lake οφείλεται εν μέρει στην απόφαση της Σοσιαλιστικής Αριστεράς να απόσχει από την ψηφοφορία, απόφαση η οποία αποδυνάμωσε την αντίπαλό του.\nΗ έδρα Hotham είναι από τις ασφαλείς Εργατικές έδρες της Πολιτείας, στην οποία κυριάρχησε τα τελευταία 23 χρόνια ο βετεράνος της αυστραλιανής πολιτικής, Simon Crean. Στις τελευταίες εκλογές ο κ. Crean κατάφερε να κρατήσει την έδρα με πλειοψηφία 13,6%, λαμβάνοντας 63% ων ψήφων ση δεύτερη καταμέτρηση.\nΗ έδρα είναι, επίσης, ένα φυλετικό και πολιτισμικό μωσαϊκό, με κυρίαρχες φυλετικές ομάδες Ιταλούς, Έλληνες, Καμποτζιανούς και Βιετναμέζους.\nΣε συνέντευξή του στο «Νέο Κόσμο», ο κ. Lake λέει ότι «η πρώτη προτεραιότητά μου είναι ο σχεδιασμός της προεκλογικής στρατηγικής του, διότι ο χρόνος είναι περιορισμένος, καθώς και για να επιτευχθεί το μέγιστο δυνατό αποτέλεσμα της παρουσίας του κ. Crean στην έδρα».\nΟ κ. Lake δηλώνει ότι «η διαδοχή ενός θρύλου της αυστραλιανής πολιτικής όπως είναι ο Simon Crean, είναι απαιτητική υπόθεση, αλλά υπόσχεται να ανταποκριθεί απόλυτα στις προσδοκίες του «μέντορά του» και των ψηφοφόρων της έδρας».\nΠεριγράφοντας την έδρα του, υπογραμμίζει, ότι «είναι μικρογραφία του Οργανισμού Ηνωμένων Εθών, δείγμα πολυπολιτισμικής κοινωνίας, όπου πολυάριθμες εθνικές ομάδες συνυπάρχουν ειρηνικά και δημιουργικά.\nΗ αρμονική συμβίωση των κατοίκων της περιοχής οφείλεται, κατά μεγάλο μέρος, στο θαυμάσιο έργο του Simon Crean, στο ενδιαφέρον με το οποίον στήριξε την πολυπολιτισμικότητα, τη διαφορετικότητα ως μέλος της ομάδας στενών συνεργατών τεσσάρων πρωθυπουργών της Αυστραλίας. Υπόσχομαι να συνεχίσω το δημιουργικό έργο του κ. Crean προς όφελος των ψηφοφόρων μου» διαβεβαιώνει.\nΟ κ. Lake έχει στενή σχέση με τον Ελληνισμό των νοτιοανατολικών προαστίων της Μελβούρνης μέσω της πολύχρονης θητείας του στο Δήμο Monash και τη στενή συνεργασία σε θέματα που αφορούν τον Ελληνισμό με τους ελληνικής καταγωγής συναδέλφους του, Στίβεν Δημόπουλο, Πολ Κλεισάρη και τελευταία με τον Πολ Ζωγράφο, παρ’ ότι ανήκουν σε διαφορετικά κόμματα.\nΞέρει, επίσης, τη στενή σχέση του Simon Crean με τον Ελληνισμό, ιδιαίτερα με την Ελληνική Κοινότητα Oakleigh.\n“Ξέρω, ότι κατά την πολύχρονη πολιτική καριέρα του ο κ. Crean υπήρξε στενός φίλος και ένθερμος υποστηρικτής της Ελληνικής Κοινότητος Oakleigh. Είμαι ενήμερος για την άμεση στήριξη που προσέφερε στο Ημερήσιο Κολέγιο της Ελληνικής Κοινότητας Oakleigh και άλλους κοινοτικούς φορείς.\nΖητώ από τους Έλληνες της έδρας μου να με θεωρούν και μένα φίλο τους και υποστηρικτή κάθε μελλοντικού σχεδίου τους. Η πόρτα είναι ανοιχτή για τους Έλληνες» τονίζει.\nΡΗΡ: Φωτογραφία πρώτης σελίδος: Ο νεοεκλεγείς υποψήφιος στην Εργατική έδρα Hotham, Geoff Lake.\n[Lake], [Αυστραλία], [Βικτώρια]


Νικολακόπουλος: Ο Ολυμπιακός αν δεν φτιάξει τις «λεπτομέρειες» - Κώστας Νικολακόπουλος - Αρθρογραφίες - Ολυμπιακός | sport-fm.gr: bwinΣΠΟΡ FM 94.6\nΟ Κώστας Νικολακόπουλος εξηγεί στο sport-fm.gr με βίντεο και φωτογραφίες τι πρέπει να διορθώσει ο Ολυμπιακός για να ανέβει σκαλοπάτι στην Ευρώπη.\nΗΜΕΡΟΜΗΝΙΑ ΔΗΜΟΣΙΕΥΣΗΣ: 28/02/2021, 14:06\n• Τα δεδομένα είναι δύο για τον Ολυμπιακό…\n• Το πρώτο, και πιο σημαντικό ότι έχει φτιάξει μία ομάδα που μπορεί να είναι ξεκάθαρα η καλύτερη στο ελληνικό πρωτάθλημα, αλλά και να στέκεται όρθια στην Ευρώπη απέναντι σε κάθε αντίπαλο.\n• Το δεύτερο, και διόλου ασήμαντο, αν δεν βελτιωθεί ο Ολυμπιακός στις μικρές λεπτομέρειες κάθε αγώνα του, αυτές που όμως εν τέλει κάνουν τη διαφορά, πολύ απλά δεν θα μπορέσει να κάνει το κάτι παραπάνω στην Ευρώπη.\n• Ας πάρουμε για παράδειγμα το παιχνίδι με την PSV-αφήνοντας έξω την εξόφθαλμη αδυναμία της ομάδας στις στημένες φάσεις, στο αμυντικό κομμάτι.\n• Φάση 1η.\nΟ Σεμέδο εντελώς αβίαστα, χωρίς δηλαδή να έχει πίεση από κάποιον αντίπαλο, διώχνει την μπάλα με κεφαλιά έξω από την περιοχή του Σα και την στέλνει στον πρώτο παίκτη της PSV που είναι μπροστά του! Και μιλάμε για τον βασικότερο και ακριβότερο αμυντικό του Ολυμπιακού…Τι ακολούθησε; Μία κάθετη πάσα κι ο Μάλεν φάτσα στον Σα. Το ότι ο Μπα έσωσε με φοβερό τάκλιν το πιθανότατο 1-0 είναι καλό. Ποιος ο λόγος, όμως, για μία τέτοια τραγική απόκρουση;…\n• Φάση Νο 2. Δείτε την φωτογραφία. Εδώ.\nΟ Ελ Αραμπί έχει «σπάσει» την μπάλα στον Μπρούμα κι αυτός σουτάρει από το ημικύκλιο της περιοχής στέλνοντας την μπάλα απελπιστικά άσουτ. Άραγε τι τύχη μπορεί να είχε ένα τέτοιο σουτ με τέσσερις αμυνόμενους, αλλά και τον Αραμπί, μπροστά του; Προσέξτε ότι ο Μπουχαλάκης είναι αριστερά του αμαρκάριστος. Εκεί δεν έπρεπε να πάει η μπάλα από τον Μπρούμα;…\n• Φάση Νο 3.\nΟ Μπρούμα πάλι δέχεται την μπάλα στο ημικύκλιο της περιοχής των Ολλανδών από καλή σέντρα του Καμαρά. Αυτή τη φορά κάνει πράγματι πολύ καλύτερο κι επικίνδυνο σουτ, με την μπάλα να φεύγει λίγο άουτ, αφού πρώτα έκανε ωραία απαλλαγή από έναν αντίπαλο του. να προσέξουμε, όμως, ότι ο Ελ Αραμπί ήταν σε εξαιρετική θέση, αριστερά του, περιμένοντας την πάσα για να τελειώσει αυτός τη φάση. Κι είναι ο σέντερ φορ και μακράν κορυφαίος γκολτζής της ομάδας. Ούτε σε αυτή την περίπτωση πάσαρε ο Μπρούμα…\n• Φάση Νο 4. Δείτε την φωτογραφία.\nΟ Ελ Αραμπί έχει γυρίσει πίσω για να βοηθήσει την άμυνα-και μπράβο του. Όμως, πραγματικά τι νόημα έχει να κάνει φάουλ πάνω στον Μποσκάγλι ένα μέτρο έξω από την περιοχή του Σα, την στιγμή που υπάρχουν γύρω του κι άλλοι δύο συμπαίκτες του για να αντιμετωπίσουν τους τρεις παίκτες της ολλανδικής ομάδας;…Και δη όταν ξέρει ότι από ακριβώς τέτοια θέση ο Ζαχάβι είχε απευθείας εκτέλεση φάουλ στο δοκάρι, στο πρώτο ματς. Αυτή δε τη φορά σκόραρε, κάνοντας το 2-0...\n• Φάση Νο 5. Δείτε την φωτογραφία.\nΟ Φορτούνης έχει βγάλει τον Ολυμπιακό σε αντεπίθεση-φωτιά μετά από κόρνερ υπέρ των Ολλανδών. Τροφοδοτεί τον Καμαρά κι ο Μαντί το μόνο που έχει να κάνει είναι μία απλά καλή πάσα στον Ελ Αραμπί για να φύγει αυτός από τον άξονα (οφσάιντ δεν υπάρχει γιατί είναι κάτω από τη σέντρα). Ε, η μπαλιά του Καμαρά είναι η χειρότερη δυνατή και φτάνει στον αντίπαλο γκολκίπερ…\n• Φάση Νο 6. Δείτε την φωτογραφία.\nΣε αράουτ της PSV ο Μπα πάει και γκρεμίζει έξω από την περιοχή του Σα τον Ζαχάβι χωρίς να συντρέχει ο παραμικρός λόγος. Βλέπετε ότι τριγύρω του υπάρχουν άλλοι πέντε συμπαίκτες του έναντι μόνο δύο Ολλανδών. Καμία απειλή. Ειλικρινά, υπάρχει έστω ένας λόγος να γίνει αυτό το φάουλ;…Θυμηθείτε την κατάληξη του φάουλ και πώς εκ τύχης δεν έγινε το 3-0, στο 2.58.\n• Φάση Νο 7. Δείτε την φωτογραφία.\nΟ Μπρούμα με έξοχη προσωπική ενέργεια έχει πάρει την μπάλα κάτω από το κέντρο κι έχει βρεθεί (για τρίτη φορά!) στο ημικύκλιο της περιοχής της PSV. Μάλιστα, αυτή είναι η πρώτη φορά που έχει απέναντο τον γκολκίπερ χωρίς αντίπαλο αμυνόμενο μπροστά του. Κι αντί να κάνει σουτ, κρατάει την μπάλα και την δίνει, λανθασμένα κιόλας, στον Φορτούνη που έρχονταν από αριστερά του…\n• Φάση Νο 8. Δείτε την φωτογραφία.\nΟ Ανδρούτσος που έχει μπει αλλαγή εφτά λεπτά νωρίτερα έχει πάρει την μπάλα από θέση δεξιού μπακ κι έχει φύγει ωραία μπροστά. Πάει να πασάρει δίπλα του στον Μασούρα κι αντ΄ αυτού δίνει την μπάλα πίσω του στον παίκτη της PSV, τον οποίο ο ίδιος μόλις είχε αποφύγει με ωραία ενέργεια. Θυμηθείτε την κατάληξη της φάσης και πώς εκ τύχης δεν έγινε το 3-0.\n• Ασφαλώς και δεν μπορεί να γίνονται όλα τέλεια από μία ομάδα. Αλλά όπως βλέπετε σε αυτές τις οκτώ ενδεικτικές περιπτώσεις δεν ψάχνουμε το τέλειο, ψάχνουμε απλά το σωστό, μία σωστή κίνηση η, την αποφυγή ενός μεγάλου λάθους. Κι εν πάση περιπτώσει, πρέπει να αντιληφθούμε ότι αν θέλει ο Ολυμπιακός να μην φτάνει μέχρι τους 16 του Γιουρόπα Λιγκ και να μένει έξω, είναι υποχρεωμένοι οι παίκτες του να μην επαναλαμβάνουν αυτές τις επιλογές, με τις οποίες στο τέλος αδικούν τους ίδιους τους εαυτούς τους, αλλά πρωτίστως την ομάδα τους…\nΆσχετο: Έχω ξαναγράψει για τον Ράσταβατς. Τίποτα δεν είναι τυχαίο. Κι ασφαλώς δεν είναι τυχαίο ότι ο Αστέρας Τρίπολης με τον Σέρβο στον πάγκο του στα 14 τελευταία παιχνίδια πρωταθλήματος έχει οκτώ νίκες (μεταξύ αυτών το 2-1 επί του ΠΑΟΚ και το 2-1 επί του Άρη με ανατροπή), πέντε ισοπαλίες (μεταξύ αυτών το 2-2 με την ΑΕΚ στο ΟΑΚΑ και το 0-0 με τον ΠΑΟ στη Λεωφόρο) και έχει χάσει μόνο από τον Ολυμπιακό. Ούτε είναι τυχαίο ότι όταν ο Ράσταβατς ήταν δύο χρόνια στην Ξάνθη, ο Ολυμπιακός δεν είχε κερδίσει ούτε μία φορά σε τρεις επισκέψεις του στην Θράκη, δύο για το πρωτάθλημα και μια για το Κύπελλο κι η Ξάνθη είχε τερματίσει 5η την πρώτη σεζόν…


Χρονιά διαψεύσεων για τους «μονόκερους» | Η ΚΑΘΗΜΕΡΙΝΗ\nΧρονιά διαψεύσεων για τους «μονόκερους»\n23.12.2019 • 13:23\nΤο 2019 θα ήταν η χρονιά τους, η χρονιά των «μονόκερων». Δεν πρόκειται για ζώδιο στο κινεζικό ωροσκόπιο αλλά για τις νεοφυείς εταιρείες υψηλής τεχνολογίας με χρηματιστηριακή αξία άνω του 1 δισ. δολαρίων. Είναι οι καινοτόμες εταιρείες που εμφανίστηκαν στη διάρκεια της περασμένης δεκαετίας στη Silicon Valley, οι περισσότερες έργο επίδοξων μιμητών του Στιβ Τζομπς. Που αποπειράθηκαν να βαδίσουν στα χνάρια των Google και Facebook και να αναδειχθούν στους μεγάλους νικητές της νέας οικονομίας. Ομως, το 2019 πολλές από αυτές εισήχθησαν στο χρηματιστήριο με τυμπανοκρουσίες για να δουν σύντομα τις μετοχές τους να υποχωρούν σταθερά. Ηταν η χρονιά μιας ανώμαλης προσγείωσης στην πραγματικότητα για τη συντριπτική πλειονότητά τους. Η έκρηξη των μονόκερων σίγουρα έχει δημιουργήσει κάποιους κολοσσούς, όπως ακριβώς συνέβη και με την τρέλα του dotcom. Αφήνει, όμως, πίσω της και πολλές αποτυχίες.\nΟ λόγος για εταιρείες όπως οι Uber, η Airbnb και η WeWork που συνδύασαν την υψηλή τεχνολογία με νέα επιχειρηματικά μοντέλα για να απευθυνθούν σε εκατομμύρια χρηστών στην παγκόσμια αγορά και να προσελκύσουν το ενδιαφέρον των επενδυτών. Πλούσιοι επενδυτές διοχέτευσαν δισεκατομμύρια σε αυτές τις καινοτόμες εταιρείες. Απόφοιτοι κολεγίων θεώρησαν πως ορισμένες από αυτές αποτελούσαν τον ιδανικό χώρο εργασίας. Τους προσείλκυε η φιλοσοφία της ρήξης με το παρελθόν και με την παραδοσιακή επιχειρηματικότητα, αλλά και η πίστη σε μια ιδέα που θα τα αλλάξει όλα.\nΟμως πολλές από αυτές είχαν εξωπραγματικά σχέδια και απατηλά επιχειρηματικά μοντέλα. Η κερδοφορία έμεινε άπιαστο όνειρο για πολλές και οι μεγαλομανείς στόχοι τους για κυριαρχία στην παγκόσμια αγορά αποδείχθηκαν πολύ πιο μακρινοί από όσο νόμιζαν. Οι «μονόκεροι» βασίστηκαν στη φιλοσοφία των Facebook και Google ότι προτεραιότητα έχει να εξασφαλίσουν όσο γίνεται περισσότερους χρήστες και η κερδοφορία θα ακολουθήσει. Απεδείχθη, όμως, πως δεν είχαν αντίληψη των προβλημάτων επιχειρηματικού μοντέλου, ασφάλειας, σεβασμού των προσωπικών δεδομένων και των δυνατοτήτων τους για κυριαρχία στην αγορά.\nΗ εισαγωγή των Uber και Lyft στο χρηματιστήριο ήταν ανάμεσα στις μεγάλες ειδήσεις, αλλά στη συνέχεια οι μετοχές τους μπήκαν σε σταθερή πτωτική πορεία. Αιτία της κακοδαιμονίας της Uber ήταν η κακοδιαχείριση και τα σκάνδαλα. Περίπου δυόμισι χρόνια μετά την αποπομπή και αντικατάσταση του ιδρυτή της και διευθύνοντος συμβούλου Τράβις Καλάνιτς, και έξι μήνες μετά τη θριαμβευτική αρχική δημόσια εγγραφή της, η Uber είναι η σκιά του οδοστρωτήρα που πριν από λίγα χρόνια φαινόταν προορισμένος να μεταβάλει εκ θεμελίων τη βιομηχανία των ταξί, των μέσων μαζικής μεταφοράς, ακόμη και των κολοσσών της αυτοκινητοβιομηχανίας.\nΟ Καλάνιτς δαπάνησε ιλιγγιώδη ποσά για τα πολυτελή κεντρικά γραφεία της, ενώ προσέλαβε την Μπιγιονσέ για ένα πάρτι του προσωπικού και την πλήρωσε με 6 εκατομμύρια δολάρια σε μετοχές. Επικαλούμενη την ανάγκη να αναβαθμίσει την ασφάλεια οδηγών και πελατών, αύξησε τον ναύλο στις κούρσες της. Οι ισχυρισμοί της όμως ήταν απατηλοί.\nΤο μεγάλο φιάσκο της χρονιάς ανάμεσα στις startups ήταν αυτό της WeWork, της αυτόκλητης εταιρείας τεχνολογίας που δεν είναι παρά απλώς μια εταιρεία ενοικίασης επαγγελματικών χώρων. Υπό την καθοδήγηση του υπερφίαλου, εξαρτημένου από ουσίες και κατά ορισμένα δημοσιεύματα δυσλεκτικού διευθύνοντος συμβούλου της, Ανταμ Νιούμαν, σχεδίασε την εισαγωγή της στη Wall Street με στόχο μια διαστημική χρηματιστηριακή αξία ύψους 47 δισ. δολαρίων. Κατέληξε να την αναβάλει επ’ αόριστον καθώς οι επενδυτές τής γύρισαν την πλάτη.\nΑντικαταστάθηκε από δύο διευθυντές που δεν συμμερίζονται τα οράματα του προκατόχου τους να οικοδομήσει επαγγελματικούς χώρους στον Αρη, ούτε «να αναβαθμίσει τη συνείδηση του κόσμου».\nΑρχισε να ξεθωριάζει η λάμψη των ψηφιακών νομισμάτων\nΗ χρονιά δεν ήταν ευνοϊκή για τα ψηφιακά νομίσματα, τα οποία βρίσκονται σε επίπεδα σαφώς πολύ χαμηλότερα σε σύγκριση με τα προ διετίας ιλιγγιώδη ύψη τους. Στη διάρκεια του 2019, πάντως, δεν έλειψαν οι προσπάθειες για αναβάθμιση των ψηφιακών νομισμάτων στην κεντρική σκηνή της οικονομίας αλλά και για την αναγνώρισή τους από την παγκόσμια οικονομική κοινότητα και τις Αρχές των χωρών. Τελευταία, το μεγαλύτερο από όλα τα κρυπτονομίσματα, το bitcoin, κυμαίνεται έπειτα από πολλές αυξομειώσεις σε επίπεδα γύρω στα 7.000 δολάρια. Εχει ανακάμψει εν ολίγοις από τα 4.000 δολάρια στα οποία υποχώρησε κατά τη διάρκεια του έτους, αλλά η αξία του ωχριά μπροστά στο δυσθεώρητο ύψος των 20.000 δολαρίων, στο οποίο είχε εκτιναχθεί τον Δεκέμβριο του 2017.\nΣτα μέσα της χρονιάς, τον Ιούνιο, και ενώ το bitcoin βρισκόταν σε πτωτική τροχιά συμπαρασύροντας όλα τα κρυπτονομίσματα, μια καινοτόμος επιχειρηματική πρωτοβουλία φάνηκε να φέρνει την ανατροπή. Η πρωτοβουλία της Facebook που ανακοίνωσε ότι δημιουργεί δικό της ψηφιακό νόμισμα, το libra, φάνηκε ικανή να ανατρέψει την κατάσταση. Πολλοί θεώρησαν ότι το δημοφιλές μέσο κοινωνικής δικτύωσης θα δικαιώσει τη νέα τεχνολογία του blockchain που έχει εμπνεύσει τόσο ενθουσιασμό σε ορισμένους και τόσες επιφυλάξεις σε άλλους. Το libra εντάσσεται στην κατηγορία των stablecoins, για την ακρίβεια υποκατηγορία των ψηφιακών νομισμάτων που επιχειρούν να μειώσουν την αβεβαιότητα συνδέοντας την αξία τους με ένα καλάθι ισχυρών νομισμάτων. Πιθανώς χάρη στη δημοφιλία του Facebook, προσείλκυσε κουστωδία εταιρειών και τραπεζών, που έσπευσαν να δηλώσουν ότι θα το στηρίξουν. Στην πλειονότητά τους, όμως, το εγκατέλειψαν σχεδόν συντονισμένα λίγους μήνες αργότερα, όταν φάνηκε ότι θα προσέκρουε σε μεγάλες δυσκολίες. Αιτία της δυσπιστίας και των επιφυλάξεων παραμένει πάντα η αδιαφάνεια των κρυπτονομισμάτων και η συνεπακόλουθη δυσκολία στην επιβολή ρυθμίσεων. Και ενώ πολλοί αναλυτές του κλάδου έσπευσαν να προεξοφλήσουν πως το libra θα έφερνε τα κρυτπονομίσματα στο προσκήνιο, στην πραγματικότητα προκάλεσε νέο κύμα ελέγχων και προβληματισμού γύρω από τη νέα τεχνολογία.\nΗ ακρόαση του ιδρυτή της Facebook, Μαρκ Ζούκερμπεργκ, ενώπιον του Κογκρέσου δεν φάνηκε να πείθει, ενώ την ίδια στιγμή το bitcoin σημείωνε νέα πτώση παραμένοντας στην καθοδική πορεία στην οποία κινήθηκε για μεγάλο μέρος του 2019. Ο Ζούκερμπεργκ προσπάθησε να παρουσιάσει την επινόησή του ως αναγκαιότητα για τις ΗΠΑ «που συζητούν αυτά τα θέματα όταν ο υπόλοιπος κόσμος δεν περιμένει και η Κίνα σπεύδει να εισαγάγει τα δικά της ψηφιακά νομίσματα μέσα στους επόμενους μήνες». Επέμεινε μάλιστα πως το libra «θα επεκτείνει την οικονομική ηγεμονία της Αμερικής, τις δημοκρατικές της αξίες και την εποπτεία της στον κόσμο».\nΠερισσότερο, όμως, προβλημάτισε ο Ρεπουμπλικανός Μπραντ Σέρμαν, μέλος της Βουλής των Αντιπροσώπων, όταν έκρουσε τον κώδωνα του κινδύνου για το πόσο μπορεί το libra να διευκολύνει το εμπόριο ναρκωτικών, τη χρηματοδότηση της τρομοκρατίας και τη φοροαποφυγή.\nΣε απόλυτο εφιάλτη εξελίχθηκε το 2019 για την Boeing και τον Thomas Cook\nΑν για τις startups το εκρηκτικό μείγμα κακοδιαχείρισης, μεγαλομανίας και αποξένωσης από την παραδοσιακή επιχειρηματικότητα ήταν αναμενόμενο να τις οδηγήσει σε κρίση, η συντριβή δύο κολοσσών ήταν ο απόλυτος αιφνιδιασμός το 2019. Ο λόγος για τον αμερικανικό κολοσσό της αεροναυπηγικής, την Boeing, που το τελευταίο έτος βρίσκεται σε περιδίνηση μετά δύο πολύνεκρα αεροπορικά δυστυχήματα, αλλά και τον βρετανικό ταξιδιωτικό όμιλο Thomas Cook, που αδυνατώντας να προσαρμοστεί στα δεδομένα της ψηφιακής εποχής πέρασε στην Ιστορία με μια παταγώδη πτώχευση.\nΓια την Boeing, ο καταλυτικός παράγοντας ήταν ο επιθετικός ανταγωνισμός στον κλάδο, καθώς φαίνεται πως την εξώθησε να υποβαθμίσει τις προδιαγραφές ασφάλειας στον τεχνικό τομέα. Από τον Μάρτιο του 2019 αναγκάστηκε να καθηλώσει το «ένοχο» και μέχρι προσφάτως δημοφιλέστατο αεριωθούμενο μοντέλο του, το 737 ΜΑΧ. Δύο εβδομάδες πριν από το τέλος του 2019 και ύστερα από μήνες προβληματισμού, αποφάσισε να αναστείλει επ’ αόριστον την παραγωγή του αεροσκάφους. Είχαν προηγηθεί δε αλλεπάλληλα πλήγματα από παραδοσιακούς πελάτες της, τους αερομεταφορείς που ο ένας μετά τον άλλον ακύρωνε παραγγελίες του 737 ή στρέφονταν στην ανταγωνίστρια της Boeing, την ευρωπαϊκή αεροναυπηγική βιομηχανία Airbus.\nΣτάθηκε, όμως, καθοριστική προ ημερών η στάση της αμερικανικής Ομοσπονδιακής Υπηρεσίας Αεροπλοΐας, που βρέθηκε εκτεθειμένη όταν έγινε γνωστό πως είχε ήδη στοιχεία για την επικινδυνότητα του 737 ΜΑΧ αλλά δεν είχε υποχρεώσει την Boeing να το κρατήσει εγκαίρως εκτός αιθέρων. Σε μια προσπάθεια να αποκαταστήσει το τρωθέν κύρος της, επέδειξε όψιμη αυστηρότητα και δυσπιστία στον αμερικανικό κολοσσό. Λίγες ημέρες πριν από το τέλος του 2019 κατέστησε σαφές πως θα αργήσει η επιστροφή των συγκεκριμένων αεροσκαφών στις πίστες των αεροδρομίων. Εξακολουθεί, άλλωστε, να εξετάζει ενδελεχώς τις προδιαγραφές ασφαλείας των αεροσκαφών. Εξανεμίστηκαν, έτσι, οι ελπίδες της Boeing, που αναπόφευκτα οδηγήθηκε στην επώδυνη απόφαση να αναστείλει την παραγωγή του 737 ΜΑΧ. Και βέβαια, οι επιπτώσεις θα γίνουν αισθητές σε όλο το φάσμα της βιομηχανίας των αερομεταφορέων. Και αυτό γιατί μόνο στη μονάδα συναρμολόγησης του επίμαχου μοντέλου στο Ρέντον της Ουάσιγκτον η Boeing απασχολεί 12.000 υπαλλήλους. Χιλιάδες άλλοι είναι το προσωπικό ενός σύνθετου δικτύου τουλάχιστον 600 προμηθευτών του αμερικανικού κολοσσού.\nΣε ό,τι αφορά τον όμιλο Thomas Cook, που πρώτος επινόησε τα ομαδικά ταξίδια και κατέστησε προσιτές στο ευρύ κοινό τις διακοπές στο εξωτερικό, κατέρρευσε μη μπορώντας να προσαρμοστεί στα νέα δεδομένα της εποχής του Ιντερνετ. Ισως στην κατάρρευσή του να συνέδραμαν και άλλοι παράγοντες, η υπερχρέωσή του, η ανασφάλεια των Βρετανών για το Brexit, ακόμη και ο καύσωνας του 2018 που τους κράτησε στο εσωτερικό της Βρετανίας. Το καίριο πλήγμα ήταν, όμως, οι προσωποποιημένες διακοπές του είδους «φτιάξε το μόνος σου», οι διακοπές που είναι «κομμένες και ραμμένες» στα μέτρα των ταξιδιωτών και κυρίως των νεότερων ηλικιών, καθώς αυτές μειώνουν σταδιακά τη ζήτηση για οργανωμένα πακέτα διακοπών.\nΤη θέση του Thomas Cook έχουν προ πολλού καταλάβει τα μεγάλα ψηφιακά και εικονικά «σούπερ μάρκετ του τουρισμού», όπως Airbnb, Booking, Expedia, Ryanair, Uber, Trip Αdvisor και πολλές άλλες ψηφιακές πλατφόρμες. Οπως τόνισαν παράγοντες του κλάδου, οι προσπάθειες του Thomas Cook για αναδιάρθρωση και προσαρμογή στα νέα δεδομένα «ήταν πολύ λίγες και έγιναν πολύ αργά, καθώς η εταιρεία είχε ένα αναλογικό μοντέλο σε έναν ψηφιακό κόσμο». Η βιομηχανία των διακοπών έχει προ πολλού εγκατασταθεί online αλλά όχι και οι επιχειρήσεις του Thomas Cook. Εξακολούθησε μέχρι την τελευταία ημέρα να βασίζεται κατά κύριο λόγο στα γραφεία του, που απαιτούσαν τη φυσική παρουσία των πελατών σε αυτά. Συνολικά διατηρούσε πάνω από 600 γραφεία ανά τον κόσμο, εν ολίγοις ένα δίκτυο υψηλού κόστους.\nΚάτι του θύμιζε\nΟταν γνώρισε τον Ανταμ Νιούμαν, ο Γουόλτερ Ισαάκσον, βιογράφος του Στιβ Τζομπς, δήλωσε πως του θύμιζε τον συνιδρυτή της Apple. O Νιούμαν, που δεν είναι Στιβ Τζομπς, έσπευσε να δηλώσει στους συνεργάτες του πως ο Ισαάκσον μάλλον θα έγραφε και τη δική του βιογραφία. Ο Ισαάκσον όμως έχει δηλώσει πως ουδέποτε σκέφτηκε κάτι τέτοιο.\nΣχολιάζοντας το εγχείρημα της Facebook να προωθήσει δικό της ψηφιακό νόμισμα, το libra, ο Μπραντ Σέρμαν, μέλος της Βουλής των Αντιπροσώπων στις ΗΠΑ, προειδοποίησε το Κογκρέσο να μη «δημιουργήσει πανίσχυρα όπλα ληστείας και να μην αφήσει τις επιχειρήσεις να διαπράξουν τη ληστεία» για την οποία προσφέρονται τα ψηφιακά νομίσματα.\nΟ Ρικ Λάρσεν, πρόεδρος της επιτροπής Αεροπλοΐας της Βουλής των Αντιπροσώπων, χαρακτήρισε «καίριο πλήγμα που θα δεχθεί το προσωπικό της και η οικονομία της περιοχής» την απόφαση της Boeing να αναστείλει την παραγωγή του 737 ΜΑΧ. Προσέθεσε πως «είναι θετικό ότι η ηγεσία της Boeing υπόσχεται να μην απολύσει υπαλλήλους της».\n600 κρατήσεις για το διαστημικό ταξίδι της Virgin Galactic\nΑπόθεμα σπάνιων γαιών επιχειρεί να συγκεντρώσει το Πεντάγωνο\nΠλησιάζει το τέλος των παραδοσιακών εμπορικών κέντρων\nΡυθμό ανάπτυξης 2,1% εμφάνισε η αμερικανική οικονομία το γ΄ τρίμηνο


Πέντε χρυσοί κανόνες για τέλειες διακοπές\nΗ περίοδος των διακοπών έφτασε για τους πιο πολλούς και κοιτάζουμε ονειρικά τις ημέρες των διακοπών που περιμένουμε όλο το χρόνο. Αλλά όταν πηγαίνουμε διακοπές δεν μπορούμε ποτέ να είμαστε πάντα προετοιμασμένοι για τα τυχόν απρόοπτα, γι 'αυτό σου έκανα μια λίστα με κάποια πράγματα που πρέπει να ελέγξεις πριν, αν θέλεις να απολαύσεις ξέγνοιαστες διακοπές.\nΓνώρισε τον προορισμό πριν φτάσεις εκεί\nΑυτή είναι η γοητεία των διακοπών, αλλά το καλύτερο που μπορείς να κάνεις είναι να ενημερωθείς λίγο για τον προορισμό που επέλεξες αν αυτός είναι ή εντός ή εκτός χώρας. Εάνοι φίλοι σου έχουν επισκεφτεί τον τόπο ήδη, μπορούν να σου δώσουν πολύτιμες λεπτομέρειες σχετικά με το τι πρέπει να κάνεις ή όχι. Όπως, ο καιρός και τι ρούχα να πάρεις και ποιοι "άγραφοι" κανόνες υπάρχουν στον προορισμό που επέλεξες.\nΣιγουρά δεν θέλεις να έχεις εκπλήξεις μόλις φτάσεις στον προορισμό σου, ειδικά αν έχεις έναν προϋπολογισμό που δεν θέλεις να ξεπεράσεις.\nΜην προγραμματίσεις πολλά πράγματα ταυτόχρονα\nΌταν φτάσεις σε ένα νέο προορισμό, σίγουρα θα θέλεις να εξερευνήσεις την περιοχή χαλαρά και να ανακαλύψεις την ιστορία του τόπου. Αλλά ένα από τα λάθη που κάνουν πολλοί τουρίστες είναι ότι εξαντλούνται από τις πρώτες μέρες σε μια προσπάθεια να δουν τα πάντα. Πηγαίνοντας συνεχώς από το ένα μέρος στο άλλο θα εξαντληθείς και θα αισθάνεσαι συνεχώς την πίεση του χρόνου, ειδικά αν έχεις μόνο λίγες μέρες για χαλάρωση.\nΑφού βρήκες τα αξιοθέατα που θέλεις να επισκεφθείς, μπορείς να αρχίσεις να σκέφτεσαι που μπορείς να πας για φαγητό, για καφέ ή ποτό. Κάνε μια λίστα με όλα όσα πρέπει να έχεις μαζί σου: από τι είδους ρούχα θα πάρεις, προϊόντα υγιεινής του σώματος και φάρμακα. Ορισμένες χώρες έχουν αυστηρές πολιτικές για την πώληση των φαρμάκων, έτσι θα είναι πολύ πιο εύκολο να αποφευχθεί ένας πονοκέφαλος που μπορεί να καταστρέψει τις διακοπές σου, αν έχεις μια ασπιρίνη, για παράδειγμα, η οποία θα σε σώσει. Εάν προγραμματίσεις τις διακοπές σε μια εξωτική χώρα, φρόντισε να εμβολιαστείς για τις τροπικές ασθένειες. Είναι καλύτερο να μιλήσεις με το γιατρό σου.\nΑποσυνδέσου από το διαδίκτυο και απόλαυσε αυτό που συμβαίνει γύρω σου\nΟι διακοπές είναι μια μεγάλη ευκαιρία να περάσεις πολύτιμο χρόνο με τους αγαπημένους σου ή να γνωρίσεις καλύτερα τον εαυτό σου.\nΌταν επισκέπτεσαι ένα μέρος, το τελευταίο πράγμα που πρέπει να κάνεις είναι να το παρουσιάσεις στα μέσα κοινωνικής δικτύωσης. Δημοσίευσε μερικές φωτογραφίες, αν θέλεις, αλλά το καλύτερο όταν επιστρέψεις στο ξενοδοχείο, και μετά που θα κάνεις το μπάνιο σου και θα είσαι ήδη σε χαλάρωση.\nΗ τελευταία συμβουλή μου είναι να απολαύσεις τις διακοπές ως έχουν\nΔουλεύεις σκληρά όλο το χρόνο. Αξίζει οι διακοπές σου να είναι απολαυστικές. Ακόμα κι αν σου αρέσει να έχεις οργανωμένες διακοπές, άφησε λίγες μέρες για τεμπελιά. Προσπάθησε να τις αξιοποιήσεις στο έπακρο τους, αλλά μην ξεχνάς ότι πρέπει να χαλαρώσεις. Το να είσαι πάντα στο τρέξιμο θα σε κάνει να επιστρέψεις με πιο πολύ κούραση.\nΖήσε την στιγμή! Σου αξίζει!


"Μπαλού, Γκαλού, Νταλού" στο θέατρο Αλκμήνη "Μπαλού, Γκαλού, Νταλού" στο θέατρο Αλκμήνη\nαπό 15/10/2017 έως 11/2/2018\n3 από 2 αξιολογήσεις\nΕνδιαφέρουσα παράσταση για την φιλια προσαρμοσμένη στις μικρές ηλικίες. ..Βλεπόταν ευχάριστα. .\nΤο συμβολικό, γεμάτο νοήματα, παραμύθι της Έρης Ρίτσου από τις εκδόσεις ΚΕΔΡΟΣ, μετατρέπεται σε θεατρική παράσταση και παρουσιάζεται στους μικρούς μας φίλους υπό τις σκηνοθετικές οδηγίες της Κωνσταντίνας Νικολαΐδη (σκηνοθέτη της παράστασης ΟΙ 12 ΕΝΟΡΚΟΙ, της παιδικής παράστασης ΣΚΥΛΟΣ ΜΕ ΣΠΙΤΙ, κ.ά.).\nΔε σηκώνονται ούτε για να παίξουν με τους φίλους τους, ούτε για να βοηθήσουν τους γονείς τους με τις δουλειές του σπιτιού. Σηκώνονται μονάχα για να φάνε και, που και που, να κάνουν καμιά βουτιά στο ποτάμι. «Ε, άμα πια! Ως εδώ και μη παρέκει!»\nΑποφασίζουν, λοιπόν, να αλλάξουν τη βαρετή ζωή τους και ξεκινούν για ένα συναρπαστικό ταξίδι στη Μέση του Πουθενά! Στόχος τους; Να βρουν το Δέντρο που κρύβει τον πιο σημαντικό θησαυρό! «Εν-δυο! Μπρος ολοταχώς!»\nΤι τους επιφυλάσσει όμως αυτό το ταξίδι; Τι δυσκολίες θα συναντήσουν; Και τι θα μάθουν τελικά από αυτή τους την περιπέτεια;\nΠριν από μερικά χρόνια είχα εκπλαγεί δυσάρεστα διαβάζοντας κάποιες στατιστικές που αναδείκνυαν τα Ελληνόπουλα ως τα πρώτα σε παχυσαρκία παιδιά στον κόσμο. Μετά το πρώτο σοκ, ζήτησα να μάθω περισσότερα για το θέμα και ανάμεσα σε πολλούς παράγοντες που είδα να αναφέρονται ως αιτίες του φαινομένου, ήταν, πλην φυσικά της ακατάλληλης τροφής και η έλλειψη άσκησης εκ μέρους των παιδιών. Πραγματικά είναι γεγονός πως ιδιαίτερα στα μεγάλα αστικά κέντρα τα παιδιά έχουν ελάχιστες ευκαιρίες να κινηθούν, να παίξουν, να τρέξουν. Με την κρίση δε, όταν τα οικονομικά προβλήματα που αντιμετωπίζουμε είναι τεράστια, έχει μειωθεί σημαντικά και η δυνατότητα να συμμετέχουν τα παιδιά σε οργανωμένες αθλητικές δραστηριότητες.\nΑυτό έχει σαν αποτέλεσμα περισσότερες ώρες στο σπίτι, περισσότερες ώρες μπροστά σε μια οθόνη. Και φυσικά η ακινησία αυτή επιτείνει τα όποια προβλήματα υπάρχουν. Είχα μόλις γράψει το παραμύθι «Η μικρή καμηλοπάρδαλη που δε έτρωγε το φαγητό της» που έχει σαν θέμα την «αναφαγιά» των μικρών παιδιών και άρχισα αμέσως να γράφω το ΜΠΑΛΟΥ ΓΚΑΛΟΥ ΝΤΑΛΟΥ που έχει σαν θέμα το ακριβώς αντίθετο, δηλαδή την πολυφαγία. Και στις δυο περιπτώσεις ήθελα να περάσω με διασκεδαστικό τρόπο στα παιδιά το πόσο μεγάλη σημασία έχει για την υγεία μας αλλά και για τις κοινωνικές μας εκδηλώσεις, η σωστή διατροφή και πόσο σημαντική για τα παιδιά είναι η κίνηση και το παιχνίδι. Σημαντική για το σώμα, αλλά και για την ψυχική ισορροπία και φυσικά για την άσκηση της φαντασίας.\nΜε μεγάλη χαρά έχω διαπιστώσει πως τα δυο αυτά βιβλιαράκια έχουν βοηθήσει πολύ τους δασκάλους στα σχολεία να μιλήσουν στα παιδιά για τα θέματα που θίγονται και με ακόμα μεγαλύτερη χαρά έχω γίνει μάρτυρας συζητήσεων για τη διατροφή ανάμεσα στα παιδιά με αφορμή αυτά τα δυο παραμύθια. Είναι λοιπόν μια ακόμα πηγή χαράς για μένα το γεγονός πως τα παιδιά θα έχουν την ευκαιρία να γνωρίσουν το παραμύθι «Μπαλού, Γκαλού, Νταλού» και ως θεατρικό έργο και να διασκεδάσουν ακόμα περισσότερο μαθαίνοντας. Τις ευχαριστίες μου στους συντελεστές της παράστασης που έκανε την θεατρική μεταφορά και τις ευχές μου σε όλους να απολαύσετε την παράσταση.\nΚοστούμια - Μάσκες: Πολυτίμη Μαχαίρα


Ποιες είναι οι 10 καλύτερες ελληνικές παραλίες; | Radio Gamma\nΠοιες είναι οι 10 καλύτερες ελληνικές παραλίες;\nSubmitted by Βάσω on Fri, 11/08/2017 - 21:00\nΤο TripAdvisor δημοσίευσε τη λίστα με τις καλύτερες παραλίες της Ελλάδας για το 2017, όπως τις ανέδειξαν οι αναγνώστες του στα ετήσια βραβεία Travellers’ Choice Awards. Στην κορυφή της λίστας βρίσκεται το Ελαφονήσι της Κρήτης.\nΠΔΕ: Πρόγραμμα εκδηλώσεων για τη μνήμη της Γενοκτονίας των Ελλήνων του Πόντου\nΌπως κάθε χρόνο, έτσι και φέτος, η Περιφέρεια Δυτικής Ελλάδαςδιοργανώνει εκδηλώσεις για τη μνήμη της Γενοκτονίας των Ελλήνων του Πόντου,που έχει καθιερωθεί να τιμάται την 19 η Μαΐου.\nΜεγαλειώδες το συλλαλητήριο για τη Μακεδονία στο Σύνταγμα\nΠέρα από τις προσδοκίες των διοργανωτών φαίνεται να κινείται η προσέλευση των πολιτών από όλη την Ελλάδα για το συλλαλητήριο για τη Μακεδονία.\nΚατά Κονιόρδου ο Σύλλογος Ελλήνων Αρχαιολόγων\nΚατά της υπουργού Πολιτισμού και Αθλητισμού Λ. Κονιόρδου στρέφεται ο Σύλλογος Ελλήνων Αρχαιολόγων (ΣΕΑ) με ανακοίνωσή του που έχει τίτλο «κάποιος να τη σταματήσει».\nΣαν σήμερα «έφυγε» ο Λεωνίδας Κύρκος\n«Σαν σήμερα το 2011 έφυγε ο Λεωνίδας Κύρκος.\nΑλλάζει το σκηνικό του καιρού. Από το βράδυ του Σαββάτου υπάρχει στροφή των ανέμων από βορειοδυτικές διευθύνσεις με σημαντική ενίσχυση, ιδιαίτερα στο Ιόνιο Πέλαγος. Την Κυριακή, οι άνεμοι θα πνέουν πολύ ισχυροί έως θυελλώδεις 7-8 μποφόρ στο Ιόνιο και το Αιγαίο Πέλαγος, όπως φαίνεται και στον χάρτη του meteo.gr.


ΠΡΟΣΚΛΗΣΗ ΕΚ ΗΛΩΣΗΣ ΕΝ ΙΑΦΕΡΟΝΤΟΣ ΓΙΑ ΤΗΝ ΑΝΑΘΕΣΗ ΣΕ ΑΣΦΑΛΙΣΤΙΚΗ ΕΤΑΙΡΙΑ, ΤΗΣ ΑΣΦΑΛΙΣΗΣ ΤΩΝ ΕΠΙΒΑΤΙΚΩΝ ΑΥΤΟΚΙΝΗΤΩΝ & ΜΗΧΑΝΗΜΑΤΩΝ ΤΗΣ Π.Ε. - PDF\nDownload "ΠΡΟΣΚΛΗΣΗ ΕΚ ΗΛΩΣΗΣ ΕΝ ΙΑΦΕΡΟΝΤΟΣ ΓΙΑ ΤΗΝ ΑΝΑΘΕΣΗ ΣΕ ΑΣΦΑΛΙΣΤΙΚΗ ΕΤΑΙΡΙΑ, ΤΗΣ ΑΣΦΑΛΙΣΗΣ ΤΩΝ ΕΠΙΒΑΤΙΚΩΝ ΑΥΤΟΚΙΝΗΤΩΝ & ΜΗΧΑΝΗΜΑΤΩΝ ΤΗΣ Π.Ε."\n1 ΕΛΛΗΝΙΚΗ ΗΜΟΚΡΑΤΙΑ Φλώρινα ΠΕΡΙΦΕΡΕΙΑ ΥΤΙΚΗΣ ΜΑΚΕ ΟΝΙΑΣ ΠΕΡΙΦΕΡΕΙΑΚΗ ΕΝΟΤΗΤΑ ΦΛΩΡΙΝΑΣ Αρ. πρωτ.: 97243/3136 ΓΕΝΙΚΗ /ΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ /ΝΣΗ ΙΟΙΚΗΤΙΚΟΥ ΟΙΚΟΝΟΜΙΚΟΥ ΤΜΗΜΑ ΠΡΟΜΗΘΕΙΩΝ Ταχ. /νση: Πτολεµαίων 1 Ταχ. Κώδικας: Πληροφορίες: Χρ. Κωνσταντινίδης Τηλέφωνο: Fax: Προς: Ασφαλιστικές Εταιρίες και Ασφαλιστικούς Πράκτορες ΠΡΟΣΚΛΗΣΗ ΕΚ ΗΛΩΣΗΣ ΕΝ ΙΑΦΕΡΟΝΤΟΣ ΓΙΑ ΤΗΝ ΑΝΑΘΕΣΗ ΣΕ ΑΣΦΑΛΙΣΤΙΚΗ ΕΤΑΙΡΙΑ, ΤΗΣ ΑΣΦΑΛΙΣΗΣ ΤΩΝ ΕΠΙΒΑΤΙΚΩΝ ΑΥΤΟΚΙΝΗΤΩΝ & ΜΗΧΑΝΗΜΑΤΩΝ ΤΗΣ Π.Ε. ΦΛΩΡΙΝΑΣ Η ΠΕΡΙΦΕΡΕΙΑΚΗ ΕΝΟΤΗΤΑ ΦΛΩΡΙΝΑΣ ΠΕΡΙΦΕΡΕΙΑΣ ΥΤΙΚΗΣ ΜΑΚΕ ΟΝΙΑΣ Έχοντας υπόψη: 1) Τις διατάξεις του Ν.3852/2010 (ΦΕΚ 87/Α/ ),«Νέα Αρχιτεκτονική της Αυτοδιοίκησης και της Αποκεντρωµένης ιοίκησης Πρόγραµµα Καλλικράτης» όπως τροποποιήθηκε και ισχύει. 2) Τις διατάξεις του Π (ΦΕΚ 239A / 23/12/2010) «Οργανισµός της Περιφέρειας υτικής Μακεδονίας». 3) Τις διατάξεις του άρθρου 2 παρ. 13 του Ν.2286/1995 (ΦΕΚ 19/Α/1995) Προµήθειες του δηµοσίου τοµέα και ρυθµίσεις συναφών θεµάτων 4) Τις διατάξεις του Ν.4281/2014 (ΦΕΚ160/Α/2014) Μέτρα στήριξης και ανάπτυξης της ελληνικής οικονοµίας, οργανωτικά θέµατα Υπουργείου Οικονοµικών και άλλες διατάξεις, όπως τροποποιήθηκε και ισχύει. 5) Τις διατάξεις του Π.. 118/2007 (ΦΕΚ 150/Α/ ) «Κανονισµός Προµηθειών ηµοσίου». 6) Τις διατάξεις του Ν.2362/95 (ΦΕΚ 247/Α/ ) «Περί ηµοσίου Λογιστικού, ελέγχου των δαπανών του κράτους και άλλες διατάξεις», όπως ισχύει. 7) Την αριθµ.35130/739/ (ΦΕΚ1291/Β/2010) Απόφαση του Υπουργείου Οικονοµικών περί «Αύξησης των χρηµατικών ποσών του Ν.2362/95 για τη σύναψη δηµόσιων συµβάσεων που αφορούν προµήθεια προϊόντων, παροχή υπηρεσιών ή εκτέλεση έργων». 8) Τις διατάξεις του Ν.4270/2014 (ΦΕΚ143/Α/2014) «Αρχές δηµοσιονοµικής διαχείρισης και εποπτείας (ενσωµάτωση της οδηγίας 2011/85/ΕΕ) δηµόσιο λογιστικό και άλλες διατάξεις. 9) Τις διατάξεις του άρθρου 5 του Ν. 4071/2012(ΦΕΚ 85/Α/2012) Ρυθµίσεις για την τοπική ανάπτυξη, την αυτοδιοίκηση και την αποκεντρωµένη διοίκηση Ενσωµάτωση Οδηγίας 2009/50/ΕΚ. 10) Την αριθµ /5006/ (ΦΕΚ 3081/τ'Β/ ) απόφαση του Περιφερειάρχη υτικής Ελλάδος για τη µεταβίβαση αρµοδιοτήτων στους άµεσα εκλεγµένους Αντιπεριφερειάρχες και τους Αντιπεριφερειάρχες που ορίστηκαν από τον Περιφερειάρχη της Περιφέρειας υτικής Ελλάδας. 11) Το αρίθµ.66845/2022/ έγγραφο του Τµήµατος Προµηθειών της /νσης ιοικητικού-οικονοµικού της Π.Ε. Φλώρινας για την έγκριση διάθεσης πίστωσης για την ασφάλιση των επιβατικών αυτοκινήτων και µηχανηµάτων της Π.Ε. Φλώρινας µε Α ΑΜ:REQ (πρωτογενές αίτηµα) 13) Την αρίθµ.80423/2478/ αίτηµα του Τµήµατος Λογιστικής ιαχείρισης της /νσης ιοικητικού -Οικονοµικού της Π.Ε. Φλώρινας προς την Οικονοµική Επιτροπή της Π..Μ. για έγκριση δαπανών και διάθεση πιστώσεων σε βάρος του προϋπολογισµού Π.Ε. Φλώρινας έτους 2015 για την ασφάλιση των υπηρεσιακών οχηµάτων και µηχανηµάτων έργου της Π.Ε. Φλώρινας. 14) Την αρίθµ.1200/ (Α Α:743Ρ7ΛΨ-ΠΗ2) απόφαση της Ο.Ε. της Π..Μ. περί έγκρισης διάθεσης πίστωσης σε βάρος του Π/Υ της Π.Ε. Φλώρινας οικ. έτους 2015 για την ασφάλιση των επιβατικών αυτοκινήτων και µηχανηµάτων της Π.Ε. Φλώρινας.\n2 15) Την αρίθµ.87904/2753/ (α/α 2120/2015) απόφαση ανάληψης υποχρέωσης της Αντιπεριφερειάρχη Π.Ε. Φλώρινας (εγκεκριµένο αίτηµα µε Α ΑΜ 15REQ ) µε αριθµό καταχώρησης στην Υ Ε 386 στον Ε.Φ. 072, ΚΑΕ ποσού ,00 (Α Α: 7ΖΣΧ7ΛΨ-ΩΩΚ). 16) Την αριθµ. 1270/ Απόφαση της Οικονοµικής Επιτροπής της Π..Μ (Α Α: 79ΦΣ7ΛΨ-ΧΕ ) µε την οποία εγκρίνεται η απευθείας ανάθεση ανάδειξης αναδόχου για την ασφάλιση των επιβατικών αυτοκινήτων και µηχανηµάτων της Π.Ε. Φλώρινας για το χρονικό διάστηµα Ανακοινώνει ότι προτίθεται να προβεί σε διαδικασία απευθείας ανάθεσης µετά από συλλογή και αξιολόγηση οικονοµικών προσφορών µε κριτήριο κατακύρωσης τη χαµηλότερη τιµή, για την ανάθεση σε ασφαλιστική εταιρία της ασφάλισης των οχηµάτων και των µηχανηµάτων της Π.Ε. Φλώρινας για τις υποχρεωτικές καλύψεις ασφάλισης σύµφωνα µε την κείµενη νοµοθεσία. Η προϋπολογισθείσα δαπάνη της εν λόγω ανάθεσης ανέρχεται συνολικά στο ποσό των ,00 συµπεριλαµβανοµένου ΦΠΑ. Η δαπάνη θα βαρύνει τον Ε.Φ. 072 ΚΑΕ οικονοµικού έτους Κριτήριο ανάθεσης αποτελεί η χαµηλότερη τιµή. Τα υπό ασφάλιση αυτοκίνητα και µηχανήµατα περιγράφονται στον συνηµµένο Πίνακα Ι, που αποτελεί αναπόσπαστο µέρος της παρούσης. Η διάρκεια ασφάλισης των οχηµάτων θα είναι ενός (1) έτους, αρχόµενου από την υπογραφή της σύµβασης, με δυνατότητα παράτασης ενός έως δύο μηνών με απόφαση της αρμόδιας Οικονομικής Επιτροπής. Η παρούσα πρόσκληση υπόκειται στους παρακάτω όρους και προϋποθέσεις: 1. ΟΙΚΟΝΟΜΙΚΗ ΠΡΟΣΦΟΡΑ Η οικονοµική προσφορά των υποψηφίων θα συνταχθεί σύµφωνα µε το υπόδειγµα του πίνακα Ι όπου θα αναγράφεται ευκρινώς το κόστος ασφάλισης (χωρίς ΦΠΑ) Οι συµµετέχοντες στη διαδικασία θα υποβάλλουν προσφορά για το σύνολο των επιβατικών αυτοκινήτων και µηχανηµάτων (Πίνακα Ι) και δεν υπάρχει η δυνατότητα, για υποβολή προσφοράς µέρους µόνο των ζητούµενων οχηµάτων. Σε περίπτωση προσφορών µε το ίδιο οικονοµικό τίµηµα θα γίνει διαπραγµάτευση µε τους υποψηφίους και αν και πάλι δεν προκύψει µειοδότης θα γίνει κλήρωση. Το ποσό της οικονοµικής προσφοράς δεν επιδέχεται καµίας αλλαγής. 2. ΛΟΙΠΑ ΙΚΑΙΟΛΟΓΗΤΙΚΑ ΣΥΜΜΕΤΟΧΗΣ Οι συµµετέχοντες οφείλουν να καταθέσουν µαζί µε την οικονοµική προσφορά τους υπεύθυνη δήλωση στην οποία να δηλώνεται ότι µέχρι την ηµέρα υποβολής της προσφοράς τους: * δεν υπάρχουν νοµικοί περιορισµοί στη λειτουργίας της επιχείρησης, δεν έχουν διαπράξει σοβαρό επαγγελµατικό παράπτωµα και δεν έχουν εποµένως κηρυχθεί έκπτωτοι ή αποκλειστεί από κάποια Ελληνική ηµόσια Υπηρεσία ή ΝΠ ή ΝΠΙ ή Α.Ε. του Ελληνικού ηµοσίου µε απόφαση του Υπουργείου Ανάπτυξης ή άλλων Υπουργείων, ότι δεν έχουν υποπέσει σε σοβαρό παράπτωµα κατά της άσκησης της επαγγελµατικής τους δραστηριότητας, ότι είναι συνεπείς στην εκπλήρωση τόσο των συµβατικών υποχρεώσεων, όσο και των υποχρεώσεων τους εν γένει προς τον ηµόσιο τοµέα, ότι δεν κάνουν ψευδείς ή ανακριβείς δηλώσεις κατά την παροχή πληροφοριών που ζητούνται από την υπηρεσία. * δεν τελούν υπό πτώχευση, διαδικασία κήρυξης πτώχευσης, πτωχευτικό συµβιβασµό, διαδικασία κήρυξης σε πτωχευτικό συµβιβασµό, ότι δεν τελούν υπό αναγκαστική διαχείριση, διαδικασία έκδοσης απόφασης αναγκαστικής διαχείρισης. * είναι ασφαλιστικά και φορολογικά ενήµεροι. 3. ΚΑΤΑΘΕΣΗ ΠΡΟΣΦΟΡΑΣ\n3 Οι ενδιαφερόµενοι µπορούν να καταθέσουν την προσφορά τους σε σφραγισµένο φάκελο µέχρι τις ηµέρα ευτέρα και ώρα 9:00 στο γραφείο του Τµήµατος Προµηθειών της Π.Ε. Φλώρινας, 5ος όροφος, Πτολεµαίων 1, Φλώρινα ΤΚ και η κατάθεσή της γίνεται είτε αυτοπροσώπως, είτε µε courier. Προσφορές που θα υποβληθούν µετά τη συγκεκριµένη ηµέρα και ώρα θεωρούνται εκπρόθεσµες και δεν παραλαµβάνονται. Για περισσότερες πληροφορίες οι Η παρούσα πρόσκληση είναι αναρτηµένη στη ιαύγεια και στο δικτυακό τόπο της Αναθέτουσας Αρχής Ο ΑΝΤΙΠΕΡΙΦΕΡΕΙΑΡΧΗΣ ΣΤΕΦΑΝΟΣ ΜΠΙΡΟΣ\n4 ΚΑΤΑΣΤΑΣΗ ΕΠΙΒΑΤΙΚΩΝ ΑΥΤΟΚΙΝΗΤΩΝ & ΜΗΧΑΝΗΜΑΤΩΝ ΤΗΣ Π.Ε. ΦΛΩΡΙΝΑΣ (ΠΙΝΑΚΑΣ 1) ΕΡΓΟΣΤΑΣΙΟ ΤΥΠΟΣ ΑΡΙΘΜΟΣ ΚΥΚΛΟΦΟΡΙΑΣ ΠΟΣΟ ΑΣΦΑΛΙΣΤΡΩΝ ΧΡΟΝΙΚΗ ΠΕΡΙΟ ΟΣ ΙΠΠΟΙ MERCEDES KHY HYUNDAI KHY HYUNDAI KHY HYUNDAI KHY NISSAN KHY HONDA KY HONDA KHY MERCEDES KHI STEYER KY SCANIA KY SCANIA KY PETER KY SHM ME SHM ME HOLLAND ME UNIMAC 2100 KHY DAIMLER UNIMAC 500 ME DEYTZ KY\n5 NISSAN KY MAZDA KHI SCANIA KHY HYUNDAI ME HANOMAC ME NEW HOLLAND ME MITSUBISHI KHI RENAULT ME KONRAD ME JCB ME BMC Α.Π ΣΥΝΟΛΟ